title: Roger Federer

text:
Syyskuussa pelatussa Yhdysvaltain avoimissa Federer kukisti puolivälierässä Robin Söderlingin suoraan kolmessa erässä. Välierässä tuli vastaan Novak Đoković. Ottelu venyi viisieräiseksi ja Federerillä oli ratkaisuerässä jo kaksi ottelupalloa, mutta lopulta hän joutui poistumaan kentältä tappion kärsineenä. Tämä merkitsi myös sitä, että 13. syyskuuta julkaistulla miesten tenniksen ATP-listalla Federer putosi taas Đokovićin jälkeen kolmanneksi.
Lokakuussa Shanghain ATP Masters-turnauksessa Federer rökitti puoivälierässä Söderlingin peräti 6–1, 6–1 ja välierässä kaatui Đoković 7–5, 6–4. Loppuottelussa tuli vastaan Andy Murray, joka otti voiton yllättävän selvästi luvuin 6–3, 6–2. Federer nousi kuitenkin ATP-listalla 18. lokakuuta jälleen Đokovićin ohi kakkostilalle. Seuraavalla viikolla pelatussa Tukholman ATP-turnauksessa Federer kukisti puolivälierässä maanmiehensä Stanislas Wawrinkan erin 2–1 ja välierässä kroaatti Ivan Ljubičićin suoraan 2–0 erin. Loppuottelussa saksalainen Florian Mayer sai tunnustaa Federerin paremmakseen luvuin 4–6, 3–6. Näin Federer oli ottanut jo 64:nnen turnausvoittonsa. Federer otti 65:nnen turnausvoittonsa marraskuussa Baselissa pelatussa turnauksessa. Finaalissa hän voitti Novak Đokovićin erin 2–1. Samalla hän nousi kaikkien aikojen eniten turnausvoittoja ottaneiden listalla neljänneksi. Marraskuussa pelatussa Pariisin ATP Masters-turnauksessa Federer eteni välierään, jossa kärsi tappion ranskalaiselle Gaël Monfilsille kolmessa tiukassa erässä 6–7, 7–6, 6–7. Ratkaisuerässä Federerillä oli jo viisi ottelupalloa.


title: Roger Federer

text: Kauden päätösturnauksessa, joka pelattiin marraskuun lopulla Lontoossa, Federer voitti alkulohkossaan suoraan kahdessa erässä Andy Murrayn, Robin Söderlingin ja David Ferrerin. Semifinaalissa kukistui Novak Đoković numeroin 6–1, 6–4. Finaalissa oli vastassa Rafael Nadal ja Federer päätti kautensa turnausvoittoon luvuin 3–6, 6–3, 1–6.


title: Roger Federer

text:
Heti vuoden alussa Roger Federer voitti Dohan ATP-turnauksen häviämättä erääkään. Välierässä kaatui ranskalainen Jo-Wilfried Tsonga ja loppuottelussa turnausvoittoa puolustanut Venäjää edustava Nikolai Davydenko 6–3, 6–4.
Tammikuun loppupuolella pelatussa vuoden ensimmäisessä Grand Slam -turnauksessa Australiassa Federer kukisti puolivälierässä maanmiehensä Stanislas Wawrinkan suoraan kolmessa erässä. Semifinaalissa serbi Novak Đoković osoittautui kuitenkin liian vaikeaksi vastustajaksi ja turnausvoittoaan puolustanut Federer sai tunnustaa hänet paremmakseen lukemin 6–7, 5–7, 4–6.
Helmikuun viimeisellä viikolla Federer pelasi Dubain ATP-turnauksessa edeten loppuotteluun, mutta kärsi siinä tappion Novak Đokovićille suoraan kahdessa erässä 3–6, 3–6. Maaliskuussa pelatussa Indian Wells Masters -turnauksessa Federer selvitti tiensä välierään, mutta taaskin Novak Đoković oli ottelussa parempi. Federerin tappioluvut olivat nyt 3–6, 6–3, 2–6. Tämä merkitsi myös sitä, että 21. maaliskuuta julkaistulla miesten tenniksen ATP-listalla Federer putosi Đokovićin taakse kolmanneksi. Maalis-huhtikuussa pelatussa Miamin Masters-turnauksessa Federer oli jälleen välierässä, mutta nyt tuli tappio Rafael Nadalille selvin luvuin 3–6, 2–6.


title: Roger Federer

text:
Euroopan massakauden Federer aloitti tuttuun tapaan Monte Carlon Masters-turnauksessa huhtikuussa. Siellä Federer hävisi yllättäen puolivälierissä Jürgen Melzerille luvuin 4–6, 4–6. Toukokuun alkupuolella oli vuorossa Madridin Masters-turnaus ja siellä Federer löi puolivälierässä Robin Söderlingin 7–6, 6–4, mutta välierässä vastaan tullut Rafael Nadal oli jälleen kerran massakentällä ylittämätön este. Federerin tappioluvut olivat nyt 7–5, 1–6, 3–6. Rooman Masters-turnauksessa Federer putosi jatkosta kolmannella kierroksella hävittyään Richard Gasquet'lle 6–4, 6–7(2), 6–7(4).
Ranskan avoimissa 2011 touko-kesäkuussa Federer selviytyi ennätysmäisesti jo 28. kerran peräkkäin Grand Slam -turnauksessa vähintään neljännesfinaaliin. Semifinaalissa vastaan tuli jälleen Novak Đoković, jolla oli takanaan 43 perättäistä otteluvoittoa. Tämän putken Federer katkaisi tylysti luvuin 7–6(5), 6–3, 3–6, 7–6(5). Finaalissa vastapuolella oli Rafael Nadal ja jo viidennen kerran hän osoittautui liian vaikeaksi voitettavaksi Roland Garros`n massalla. Federerillä oli ensimmäisessä erässä tilanteessa 5–2 jo eräpallo, mutta lopuksi Nadal vei erän 7–5. Seuraava erä meni Nadalille katkaisupelin jälkeen 7–6(3), kolmannen Federer onnistui voittamaan 7–5, mutta neljännessä Nadal jyräsi mestaruuteen pelein 6–1.


title: Roger Federer

text: Wimbledonissa kuusinkertainen mestari Federer hävisi puolivälierissä Jo-Wilfried Tsongalle viisieräisen ottelun luvuin 6–3, 7–6(3), 4–6, 4–6, 4–6. Tämä oli ensimmäinen kerta, kun Federer hävisi Grand Slam -turnauksen ottelunsa voitettuaan kaksi ensimmäistä erää.


title: Roger Federer

text:
Elokuussa Canada Masters -turnauksessa Montrealissa kolmannella kierroksella tuli jälleen vastaan Jo-Wilfried Tsonga. Tuloksena oli jälleen tappio, tällä kertaa numeroilla 6–7, 6–4, 1–6. Seuraavalla viikolla Cincinnatin Masters-turnauksessa Federer kohtasi puolivälierässä Tomáš Berdychin ja koki tappion suoraan kahdessa erässä 2–6, 6–7(3).
Syyskuussa Yhdysvaltain avoimissa Federer eteni peräti 30. kerran peräkkäin Grand Slam -turnauksessa vähintään neljännesfinaaliin. Siinä hän voitti Jo-Wilfried Tsongan suoraan kolmessa erässä 6–4, 6–3, 6–3. Semifinaalissa hän koki katkeran tappion maailmanlistan ykköselle Novak Đokovićille. Federer voitti kaksi ensimmäistä erää 7–6(7), 6–4 ja Đoković seuraavat 6–3, 6–2. Viidennessä erässä tilanteessa 5–3 Federerillä oli omassa syötössä jo kaksi perättäistä ottelupalloa. Đoković vei kuitenkin lopulta ratkaisuerän luvuin 7–5. Näin Federer jäi tänä vuonna ilman Grand Slam -voittoa ensimmäistä kertaa kahdeksaan vuoteen.


title: Roger Federer

text: Lokakuussa Federerin pitäessä kilpailutaukoa Andy Murray oli huippuvireessä ja nousi 17. lokakuuta julkaistulla miesten tenniksen ATP-listalla kolmanneksi ohi Federerin, joka putosi kolmen parhaan joukosta ensimmäisen kerran sitten kesäkuun 2003. Marraskuun alussa Federer otti vasta kauden toisen turnausvoittonsa voitettuaan kotimaassaan pelatun Swiss Indoors -turnauksen loppuottelussa Kei Nishikorin. Seuraavalla viikolla Federer voitti ensimmäistä kertaa urallaan Paris Mastersin lyötyään loppuottelussa Jo-Wilfried Tsongan 6–1, 7–6(3). Kauden päätösturnauksessa, joka pelattiin marraskuun lopulla Lontoossa, Federer voitti alkulohkossaan jälleen Tsongan 6–2, 2–6, 6–4. Sitten vastaan tuli Rafael Nadal, joka kaatui peräti luvuin 6–3, 6–0. Seuraavaksi Federer kukisti Mardy Fishin voittolukujen ollessa 6–1, 3–6, 6–3. Semifinaalivastustaja oli David Ferrer, jonka Federer voitti selvästi 7–5, 6–3. Finaalissa oli taas vastassa Jo-Wilfried Tsonga. Federer vei ottelun nimiinsä luvuin 6–3, 6–7(6), 6–3. Hänellä on nyt ennätysmäiset kuusi finaalivoittoa tenniskauden päätösturnauksista, joihin kutsutaan kahdeksan eniten ATP-pisteitä kauden aikana hankkinutta pelaajaa. Tämä oli Federerille myös hänen 70. turnausvoittonsa ja sadas finaalipaikkansa. Menestyksekkään loppukauden ansiosta Federer nousi 28. marraskuuta julkaistulla miesten tenniksen ATP-listalla uudelleen Andy Murrayn ohi kolmannelle sijalle.


title: Roger Federer

text:
Tammikuun alussa pelatussa Dohan ATP-turnauksessa Roger Federer eteni välierään, mutta joutui sitten luovuttamaan selkävaivan vuoksi. Tammikuun loppuviikoilla pelatuissa Australian avoimissa Federer kukisti neljännesfinaalissa Juan Martín del Potron numeroin 6–4, 6–3, 6–2 eikä ollut menettänyt turnauksessa vielä erääkään. Semifinaalissa vastassa oli Rafael Nadal, jonka Federer joutui jälleen tunnustamaan paremmakseen nelieräisessä ottelussa luvuin 7–6(5), 2–6, 6–7(5), 4–6.
Rotterdamin ATP-turnauksessa helmikuussa Federer kukisti puolivälierässä Jarkko Niemisen erin 2–0 ja välierässä Nikolai Davydenkon erin 2–1. Loppuotteluvastustaja oli Juan Martín del Potro, joka sai kylmää kyytiä Federerin voittonumeroiden ollessa 6–1, 6–4. Helmi-maaliskuun vaihteessa pelatussa Dubain ATP-turnauksessa Federer löi välierässä Juan Martín del Potron 7–6, 7–6 ja loppuottelussa Andy Murrayn selkein luvuin 7–5, 6–4. Maaliskuun puolessavälissä pelatussa Indian Wells Masters -turnauksessa Federer voitti puolivälierässä jälleen Juan Martín del Potron 6–3, 6–2 ja välierässä Rafael Nadalin 6–3, 6–4. Loppuottelussa vastaan asettui yhdysvaltalainen 206 senttimetriä pitkä John Isner. Federer voitti mestaruuden suoraan kahdessa erässä luvuin 7–6(7), 6–3.
Maaliskuun lopussa Miamin Masters-turnauksessa Federer koki jo kolmannella kierroksella yllätystappion Andy Roddickille numeroin 6–7, 6–1, 4–6. Toukokuussa Federer voitti Madridin Masters-turnauksen päihittämällä loppuottelussa Tomáš Berdychin 3–6, 7–5, 7–5. Voitto tiesi sitä, että Federer nousee maailmanlistalla toiseksi ohi Rafael Nadalin. Seuraavalla viikolla pelatussa Rooman Masters-turnauksessa Federer eteni vakuuttavasti välierään, mutta hävisi siinä Novak Đokovićille suoraan kahdessa erässä luvuin 2–6 6–7(4). Federerin sijoitus tenniksen ATP-listalla putosi taas kolmanneksi, kun Rafael Nadal voitti koko turnauksen.
Touko-kesäkuussa Ranskan avoimissa Federer teki historiaa heti alkukierroksilla nousemalla miesten Grand Slam -otteluvoittojen tilastokärkeen ohi Jimmy Connorsin. Puolivälierässä Federer oli tappiolla erissä jo 0–2 Juan Martín del Potroa vastaan, mutta lopuksi hän nousi otteluvoittoon eräluvuin 3–2. Semifinaalissa vastassa oli Novak Đoković, joka otti voiton selvin numeroin 6–4, 7–5, 6–3. Kesäkuun puolivälissä Federer hävisi Hallen ruohokenttäturnauksen loppuottelussa Tommy Haasille suoraan kahdessa erässä 6–7, 4–6.


title: Roger Federer

text:
Kesä-heinäkuussa pelatussa Wimbledonin tennisturnauksessa Roger Federer oli kolmannen kierroksen ottelussaan ranskalaista Julien Benneteauta vastaan tappiolla erissä 0–2, mutta nousi kuitenkin lopulta viidessä erässä otteluvoittoon. Neljännesfinaalissa selkäkivuista edellisellä kierroksella kärsinyt Federer kukisti venäläisen Mihail Južnyin suoraan kolmessa erässä. Näin hän eteni ennätysmäisesti jo 32. kerran Grand Slam -turnauksen kaksinpelin semifinaaliin. Siellä maailman ykköspelaaja Novak Đoković sai nyt tunnustaa Federerin paremmakseen tappiolukemien ollessa 3–6, 6–3, 4–6, 3–6. Turnauksen finaalissa Federer otti jo historiallisen seitsemännen mestaruuden kukistamalla isäntämaan suuren suosikin skotti Andy Murrayn neljässä erässä lukemin 4–6, 7–5, 6–3, 6–4. Tämä merkitsi myös sitä, että Federer nousi jälleen ykköseksi 9. heinäkuuta 2012 julkaistulla miesten tenniksen ATP-listalla.
Heinä-elokuun vaihteessa Lontoon olympialaisissa Federer eteni finaaliin kukistamalla Argentiinan Juan Martin del Potron semifinaalissa. Del Potro voitti avauserän 6–4 ja Federer vei seuraavan katkaisupelissä. Ratkaiseva erä päätyi lopulta sveitsiläisen voittoon luvuin 19–17. Ottelu kesti 4 tuntia 26 minuuttia ja on tenniksen ammattilaisaikakauden pisin kolmieräinen kamppailu. Olympiafinaalissa Federer hävisi kuitenkin suoraan kolmessa erässä isäntämaan Andy Murraylle. Näin Federer voitti olympiahopeaa, mutta kaksinpelin kultamitali jäi yhä häneltä puuttumaan. Elokuun puolivälissä Federer eteni Cincinnatin Masters-turnauksessa loppuotteluun voitettuaan välierässä maanmiehensä Stanislas Wawrinkan lukemin 7–6(4), 6–3.
Loppuottelussa Novak Đoković kukistui suoraan kahdessa erässä 6–0, 7–6(7) ja siten Federer saavutti Cincinnatissa ennätyksellisen viidennen turnausvoiton. Yhdysvaltain avoimissa Federer hävisi yllättäen puolivälierissä Tomáš Berdychille neljässä erässä. Tämä oli ensimmäinen kerta vuoden 2003 jälkeen, kun Federer ei päässyt Yhdysvaltain avoimissa välieriin.


title: Roger Federer

text:
Lokakuun puolivälissä pelatussa Shanghain Masters-turnauksessa Federer eteni välierään ja varmisti näin, että hän sai täyteen 300 viikkoa miesten tenniksen maailmanlistan ykkösenä. Lokakuun loppupuolella Baselissa pelatussa Swiss Indoors-turnauksen loppuottelussa Federer hävisi Juan Martin del Potrolle tiukassa ottelussa erin 1–2. Tämä merkitsi myös sitä, että 5. marraskuuta julkaistulla miesten tenniksen ATP-listalla Federer putosi toiselle sijalle.
Kauden päätösturnauksessa marraskuussa Lontoossa Federer kukisti semifinaalissa Andy Murrayn 7–6(5), 6–2. Finaalissa verkon toisella puolella ollutta Novak Đokovićia vastaan Federerillä oli ensimmäisessä erässä jo 3–0 johto, mutta lopulta Đoković vei erän katkaisupelissä 7–6(6). Toisessä erässä Federerillä oli kaksi perättäistä eräpalloa omassa syötössään tilanteessa 5–4, mutta jälleen Đoković käänsi erän voitokseen, nyt luvuin 7–5. Näin Federeriltä jäi seitsemäs mestaruus tässä turnauksessa vielä saavuttamatta.


title: Roger Federer

text:
Roger Federer aloitti kautensa tammikuun loppuviikoilla pelatuissa Australian avoimissa. Hän eteni vaikeuksitta neljännesfinaaliin. Siellä vastaan tullut Jo-Wilfried Tsonga antoi kuitenkin tiukan vastuksen ennen kuin Federer saavutti voiton viidessä erässä numeroin 7–6, 4–6, 7–6, 3–6, 6–3. Semifinaalivastustaja Andy Murray osoittautui kuitenkin tällä kerralla liian kovaksi ja Federerille tuli tappio jälleen viiteen erään venyneessä kamppailussa luvuin 4–6, 7–6, 3–6, 7–6, 2–6.
Rotterdamin ATP-turnauksessa helmikuun puolivälissä Federer koki puolivälierässä yllätystappion ranskalaiselle Julien Benneteaulle suoraan kahdessa erässä. Helmi-maaliskuun vaihteessa pelatussa Dubain ATP-turnauksessa Federer eteni välierään. Siinä hänellä oli toisessa erässä jo kolme ottelupalloa, mutta lopulta hän koki tappion tiukan kolmieräisen ottelun päätteeksi tšekki Tomáš Berdychille. Maaliskuun puolessavälissä pelatussa Indian Wells Masters -turnauksessa Federer eteni välierään, jossa koki tappion Rafael Nadalille suoraan kahdessa erässä 4–6, 2–6. Aiemmin Federer oli ilmoittanut pitävänsä lähes kahden kuukauden kilpailutauon tämän turnauksen jälkeen. Miesten tenniksen ATP-listalla Federer putosi huhtikuun alussa kolmanneksi.
Toukokuussa Federer kärsi yllätystappion Madridin Masters-turnauksen kolmannella kierroksella japanilaiselle Kei Nishikorille kolmessa erässä. Seuraavalla viikolla Rooman Masters-turnauksessa Federer eteni aina loppuotteluun, mutta siinä tuli jälleen tappio Rafael Nadalille selvin luvuin 1–6, 3–6.
Touko-kesäkuussa Ranskan avoimissa Federer eteni jo 36:nnen kerran peräkkäin Grand Slam -turnauksen puolivälierään kukistamalla tiukassa viisieräisessä kamppailussa ranskalaisen Gilles Simonin. Puolivälierässä Federer kärsi kuitenkin tappion toiselle ranskalaiselle Jo-Wilfried Tsongalle suoraan kolmessa erässä luvuin 5–7, 3–6, 3–6. Seuraavalla viikolla Hallen ruohotennisturnauksen puolivälierässä Federer peittosi isäntämaan Mischa Zverevin murskaluvuin 6–0, 6–0. Välierässä vastassa oli viimevuotinen finaalivastustaja Tommy Haas, josta Federer sai nyt revanssin numeroin 3–6, 6–3, 6–4. Loppuottelussa kaatui venäläinen Mihail Južnyi tiukan kolmieräisen ottelun jälkeen 6–7(5), 6–3, 6–4. Näin Federer sai vasta kauden ensimmäisen turnausvoittonsa.


title: Roger Federer

text:
Kesäkuun lopulla alkaneessa Wimbledonin tennisturnauksessa Roger Federer kärsi yllätystappion jo toisella kierroksella ukrainalaiselle Sergei Stahovskille neljässä tiukassa erässä lukemin 7–6 (5), 6–7 (5), 5–7, 6–7 (5). Näin aikaisessa vaiheessa turnausta Federer ei ollut pudonnut Wimbledonissa sitten vuoden 2002. Nyt katkesi myös 10 vuotta sitten alkanut 36:n ottelun putki, jossa Federer eteni Grand Slam -turnauksissa aina vähintään neljännesfinaaliin. Tämä merkitsi myös sitä, että 8.7. julkaistulla miesten tenniksen ATP-listalla
Federer putosi viidenneksi eli huonoimmalle sijalle 10 vuoteen. Heinäkuun puolivälin jälkeen pelatussa Hampurin ATP-500 massaturnauksessa Federer eteni välierään, jossa kärsi yllätystappion argentiinalaiselle Federico Delbonisille niukasti 6–7(7), 6–7(4). Seuraavalla viikolla hän osallistui Gstaadin ATP-250 massaturnaukseen, mutta hävisi jo toisella kierroksella saksalaiselle Daniel Brandsille suoraan kahdessa erässä 3–6, 4–6. Elokuun puolivälissä Federer kohtasi Cincinnatin Masters-turnauksen puolivälierässä tutun vastustajan Rafael Nadalin ja jälleen tuli tappio, tällä kertaa kolmessa erässä 7–5, 4–6, 3–6.


title: Roger Federer

text:
Syyskuun alkupuolella pelatuissa Yhdysvaltain avoimissa Federer kärsi tappion jo neljännellä kierroksella Tommy Robredolle suoraan kolmessa erässä lukemin 6–7(3), 3–6, 4–6. Tämä oli ensi kerta yli kymmeneen vuoteen, kun Federer putosi tässä turnauksessa ennen puolivälieriä.
Lokakuussa Shanghain Masters-turnauksessa Federer kärsi tappion kolmannella kierroksella ranskalaiselle Gaël Monfilsille kolmessa erässä luvuin 4–6, 7–6(7–5), 3–6.
Lokakuun loppupuolella Baselissa pelatussa Swiss Indoors-turnauksen loppuottelussa Federer hävisi edellisvuoden tapaan Juan Martin del Potrolle erin 1–2 (6–7(3), 6–2, 4–6).
Seuraavalla viikolla Pariisin Masters-turnauksen puolivälierässä Federer vuorostaan voitti Del Potron 2–1 erin. Välierässä Novak Đoković oli kuitenkin vahvempi voittolukemilla 4–6, 6–3, 6–2.
Kauden päätösturnauksessa marraskuussa Lontoossa Federer eteni semifinaaliin kukistamalla jälleen Del Potron kolmessa erässä. Semifinaalissa Federer joutui kuitenkin taipumaan Rafael Nadalille suoraan kahdessa erässä 5–7, 3–6.


title: Roger Federer

text:
Kausi alkoi tammikuun alussa Brisbanen ATP 250 -turnauksessa. Federer selvitti tiensä aina loppuotteluun, mutta kärsi siinä tappion Lleyton Hewittille kolmessa erässä 1–6, 6–4, 3–6. Australian avoimissa tammikuun loppupuolella Federer kukisti 4. kierroksella Jo-Wilfried Tsongan 6–3, 7–5, 6–4. Neljännesfinaalissa kaatui Andy Murray 6–3, 6–4, 6–7, 6–3. Semifinaalissa tie kuitenkin nousi pystyyn, kun ottelussa Rafael Nadalia vastaan tuli jälleen kerran tappio, nyt suoraan kolmessa erässä 7–6(4), 6–3, 6–3. Samalla Federer menetti Sveitsin ykköspelaajan paikan, jota hän oli pitänyt hallussaan yhtäjaksoisesti yli 13 vuotta.
Helmi–maaliskuun vaihteessa pelatussa Dubain ATP 500 -turnauksessa Federer kukisti välierässä yllättäen Novak Đokovićn 3–6, 6–3, 6–2. Loppuottelussa kaatui Tomáš Berdych myös kolmessa erässä 3–6, 6–4, 6–3 ja näin Federer voitti tämän turnauksen jo kuudennen kerran. Maaliskuun puolessavälissä pelatussa Indian Wells Masters -turnauksessa Federer voitti välierässä ukrainalaisen Aleksandr Dolgopolovin tylyin luvuin 6–3, 6–1. Loppuottelussa vastassa oli Novak Đoković, joka tiukkojen vaiheiden jälkeen otti voiton kolmessa erässä 3–6, 6–3, 7–6(3). Maaliskuun lopulla pelatussa Miamin Masters-turnauksessa Federer kärsi puolivälierässä yllätystappion japanilaiselle Kei Nishikorille luvuin 6–3, 5–7, 4–6.
Euroopan massakauden Federer aloitti Monte Carlon Masters-turnauksessa. Välierässä kukistui rannevammasta kärsinyt Novak Đoković 7–5, 6–2. Loppuottelussa vastassa oli maanmies Stanislas Wawrinka, jolle Federer kärsi yllätystappion kolmessa erässä 6–4, 6–7(5), 2–6. Federer jäi pois perhesyistä Madridin Masters-turnauksesta. Rooman Masters-turnauksesta Federer putosi yllättäen heti toisella kierroksella häviämällä ranskalaiselle Jeremy Chardylle kolmessa erässä.
Touko–kesäkuussa Ranskan avoimissa Federer eteni 16:n parhaan joukkoon, mutta kärsi sitten tappion latvialaiselle Ernests Gulbisille tiukassa viisieräisessä ottelussa lukemin 7–6(5), 6–7(3), 2–6, 6–4, 3–6. Kesäkuun puolivälissä Hallen ruohotennisturnauksen loppuottelussa Federer kohtasi kolumbialaisen Alejandro Fallan. Federer otti jo seitsemännen mestaruutensa tässä turnauksessa, tällä kertaa luvuin 7–6(2), 7–6(3).


title: Roger Federer

text:
Kesä–heinäkuussa pelatussa Wimbledonin tennisturnauksessa Roger Federer kukisti neljännesfinaalissa maanmiehensä Stan Wawrinkan erin 3–1. Semifinaalissa vastaan tuli kanadalainen Milos Raonic, jonka Federer voitti suoraan kolmessa erässä 6–4, 6–4, 6–4. Finaalissa oli vastassa tuttu vastustaja Novak Đoković. Ottelusta tuli tiukka viisieräinen kamppailu, jonka Đoković selvitti lopulta edukseen luvuin 6–7(7), 6–4, 7–6(4), 5–7, 6–4. Federer oli jo noussut neljännessä erässä 2–5 tilanteesta Đokovićin ottelupallon kautta 7–5 erävoittoon. Finaalitappion myötä Federeriltä jäi ennätyksellinen kahdeksas Wimbledon-voitto vielä saavuttamatta.
Elokuun alussa Toronton Masters-turnauksessa Federer eteni loppuotteluun, mutta kärsi siinä hieman yllättäen tappion ranskalaiselle Jo-Wilfried Tsongalle suoraan kahdessa erässä 5–7, 6–7(3). Elokuun puolivälissä Federer eteni jälleen loppuotteluun Cincinnatin Masters-turnauksessa voitettuaan puolivälierässä Andy Murrayn lukemin 6–3, 7–5 ja välierässä Milos Raonicin 6–2, 6–3.
Loppuottelussa espanjalainen David Ferrer kukistui kolmessa erässä luvuin 6–3, 1–6, 6–2 ja näin Federer otti jo kuudennen mestaruutensa tässä turnauksessa.
Syyskuun alkupuolella pelatuissa Yhdysvaltain avoimissa Federer voitti neljännesfinaalissa ranskalaisen Gaël Monfilsin viidessä erässä oltuaan jo erissä 0–2 tappiolla ja selvitettyään neljännessä erässä vastustajan kaksi perättäistä ottelupalloa. Semifinaalissa vastaan tuli kroaatti Marin Čilić, joka yllättäen kukisti Federerin suoraan kolmessa erässä 6–3, 6–4, 6–4.


title: Roger Federer

text:
Seuraavalla viikolla pelatussa Davis Cupin semifinaalissa Italiaa vastaan Federer vei Sveitsin ratkaisevaan 3–1 johtoon lyömällä Fabio Fogninin suoraan kolmessa erässä luvuin 6–2, 6–3, 7–6(4).
Lokakuussa Shanghain Masters-turnauksessa Federer kohtasi välierässä tutun vastustajan Novak Đokovićin ja tällä kertaa tuli voitto numeroin 6–4, 6–4. Loppuottelussa vastassa oli ranskalainen Gilles Simon, jonka Federer kukisti kahdessa tiukassa erässä katkaisupelien jälkeen 7–6(6), 7–6(2).
Lokakuun jälkipuoliskolla Baselissa pelatussa Swiss Indoors -turnauksen loppuottelussa Federer kukisti belgialaisen David Goffinin suoraan kahdessa erässä 6–2, 6–2 voittaen tämän turnauksen jo kuudennen kerran. Seuraavalla viikolla Pariisin Masters-turnauksen puolivälierässä Federer hävisi hieman yllättäen Milos Raonicille numeroin 6–7(5), 5–7.
Kauden päätösturnauksessa marraskuussa Lontoossa Federer eteni semifinaaliin lyömällä Andy Murrayn murskaluvuin 6–0, 6–1. Semifinaali maanmiestä Stan Wawrinkaa vastaan oli todellinen jännitysnäytelmä, jossa Wawrinkalla oli jo neljä ottelupalloa ennen kuin Federer selvitti ottelun voitokseen numeroin 4–6, 7–5, 7–6(6). Turnauksen finaali jäi kuitenkin pelaamatta Federerin selkävamman vuoksi.
Seuraavan viikon lopulla pelatussa Davis Cupin finaalissa Ranskaa vastaan Federer toi Sveitsille ratkaisevan kolmannen voiton kukistamalla Richard Gasquet'n suoraan kolmessa erässä luvuin 6–4, 6–2, 6–2. Näin Federer oli vihdoin saavuttanut häneltä puuttuneen Davis Cup -mestaruuden.


title: Roger Federer

text:
Kausi alkoi tammikuun alussa edellisvuoden tapaan Brisbanen ATP 250 -turnauksessa. Välierässä Federer kukisti helposti bulgarialaisen Grigor Dimitrovin 6–2, 6–2. Loppuottelussa Milos Raonic antoi tiukemman vastuksen, mutta taipui lopulta kolmessa erässä luvuilla 6–4, 6–7(2), 6–4. Näin Federer oli saavuttanut 83:nnen turnausvoittonsa ja saanut kokoon peräti 1000 voittoa tenniksen ATP-tasolla.
Australian avoimissa tammikuun jälkipuolella Federer kärsi yllätystappon italialaiselle Andreas Seppille kolmannella kierroksella numeroilla 4-6, 6-7(5), 6-4, 6-7(5). Tämä oli hänelle varhaisin tappio tässä turnauksessa sitten vuoden 2001.
Helmikuun lopulla pelatussa Dubain ATP 500 -turnauksessa Federer kukisti välierässä 18-vuotiaan kroaatin Borna Coricin luvuin 6-2, 6-1. Loppuottelussa vastassa oli maailman ykkönen Novak Đoković. Federer otti voiton suoraan kahdessa erässä 6-3, 7-5 vieden tämän turnauksen mestaruuden jo seitsemännen kerran urallaan.
Maaliskuun puolenvälin jälkeen pelatussa Indian Wells Masters -turnauksessa Federer voitti välierässä Milos Raonicin suoraan kahdessa erässä luvuin 7-5, 6-4. Loppuottelussa vastaan tuli jälleen Novak Đoković, joka vei mestaruuden edellisvuden tapaan kolmessa erässä, nyt numeroin 6–3, 6–7(5), 6–2.
Euroopan massakausi alkoi Monte Carlon Masters-turnauksessa. Siellä tie nousi pystyyn jo kolmannella kierroksella ranskalaiselle Gaël Monfilsille suoraan kahdessa erässä kärsityn tappion myötä.
Huhti-toukokuun vaihteessa ensimmäistä kertaa pelatussa Istambulin ATP 250 -turnauksessa Federer voitti välierässä argentiinalaisen Diego Schwarzmanin numeroin 2-6, 6-2, 7-5. Loppuottelussa Federer kukisti uruguaylaisen Pablo Cuevasin suoraan kahdessa erässä 6–3, 7–6(11).
Seuraavalla viikolla Madridin Masters-turnauksessa Federer kärsi yllätystappion heti toisella kierroksella australialaiselle Nick Kyrgiokselle tiukassa kolmen katkaisupelin ottelussa 7-6(2), 6–7(5), 6–7(12). Rooman Masters-turnauksessa Federer kukisti välierässä maanmiehensä Stan Wawrinkan selvin luvuin 6–4, 6–2. Loppuottelussa Novak Đoković oli kuitenkin jälleen parempi, nyt suoraan kahdessa erässä 6–4, 6–3.
Touko–kesäkuussa Ranskan avoimissa Federer eteni neljännesfinaaliin, mutta kärsi siinä nyt vaihteeksi tappion Stan Wawrinkalle suoraan kolmessa erässä lukemin 4-6, 3-6, 6-7(4) Kesäkuun puolivälin jälkeen Hallen ATP 500 ruohotennisturnauksen välierässä Federer voitti kroaatti Ivo Karlovicin suoraan kahdessa erässä 7-6(3), 7-6(4)). Loppuottelussa kukistui italialainen Andreas Seppi luvuilla 7-6(1), 6-4 ja näin Federer saavutti jo kahdeksannen mestaruuden tässä turnauksessa. Kesä–heinäkuussa pelatussa Wimbledonin tennisturnauksessa Roger Federer eteni semifinaaliin ja voitti siinä Andy Murrayn suoraan kolmessa erässä luvuin 7-5, 7-5, 6-4. Finaalissa oli vastassa edellisen vuoden tapaan Novak Đoković, joka nytkin otti mestaruuden, tällä kertaa neljässä erässä 7-6(1), 6-7(10), 6-4, 6-3.


title: Roger Federer

text:
Elokuussa Federer eteni jälleen kerran loppuotteluun Cincinnatin Masters-turnauksessa voitettuaan välierässä Andy Murrayn 6-4, 7-6(6). Loppuottelussa vastassa oli taas Novak Đoković, mutta tällä kertaa oli Federerin vuoro voittaa, nyt luvuin 7-6(1), 6-3. Hän saavutti jo seitsemännen kerran tämän turnauksen mestaruuden.
Syyskuun alkupuolella pelatuissa Yhdysvaltain avoimissa Federer eteni erätappioitta semifinaaliin, jossa kohtasi maanmiehensä Stan Wawrinkan kukistaen tämän suoraan kolmessa erässä 6-4, 6-3, 6-1. Finaalissa tuli vastaan jälleen kerran Novak Đoković ja tuloksena Federerin tappio erin 1-3, pelinumerot olivat 4-6, 7-5, 4-6, 4-6.


title: Roger Federer

text:
Lokakuun puolivälissä Shanghain Masters-turnauksessa Federer kärsi yllätystappion heti toisella kierroksella espanjalaiselle Albert Ramos-Vinolasille kolmessa erässä.
Loka-marraskuun vaihteessa Baselissa pelatussa Swiss Indoors -turnauksen loppuottelussa Federer kohtasi pitkästä aikaa Rafael Nadalin, jonka onnistui nyt lyömään kolmessa erässä luvuin 6-3, 5-7, 6-3. Näin Federer voitti tämän turnauksen jo seitsemännen kerran saavuttaen samalla kaikkiaan 88:nnen ATP-turnausvoittonsa. Seuraavalla viikolla Pariisin Masters-turnauksen toisella kierroksella Federer koki yllätystappion kovasyöttöiselle jenkille John Isnerille tiukan kamppailun jälkeen luvuin 6-7(3), 6-3, 6-7(5). Näin Federer pääsi valmistautumaan Jarkko Niemisen jäähyväisotteluun Helsingissä.
Kauden päätösturnauksessa marraskuun jälkipuoliskolla Lontoossa Federer kukisti alkusarjassa Novak Đokovićin katkaisten tämän 38 ottelun voittoputken luvuin 7-5, 6-2. Semifinaalissa kaatui maanmies Stan Wawrinka7-5, 6-3. Finaali oli uusintaottelu Đokovićia vastaan ja nyt tuli selvä tappio numeroin 3-6, 4-6.


title: Roger Federer

text:
Federer aloitti kautensa tammikuun alussa etenemällä jälleen Brisbanen ATP 250 -turnauksen loppuotteluun. Siellä oli edellisvuoden tapaan vastassa Milos Raonic. Tällä kertaa Federer koki tappion suoraan kahdessa erässä luvuin 4-6, 4-6.
Australian avoimissa tammikuun jälkipuoliskolla Federer eteni semifinaaliin voittamalla Tomas Berdychin suoraan kolmessa erässä 7-6, 6-2, 6-4. Semifinaalissa Novak Đoković oli taas kerran ylitsekäymätön este, vaikka Federer kolmannen erän onnistuikin viemään. Federerin tappioluvut olivat tällä kertaa 1-6, 2-6, 6-3, 3-6.
Kahden ja puolen kuukauden kilpailutauon jälkeen Federer aloitti massakauden Monte Carlon Masters-turnauksessa huhtikuussa. Hän eteni siellä puolivälierään, jossa kuitenkin ranskalainen Jo-Wilfried Tsonga oli parempi kolmessa erässä luvuin 3-6, 6-2, 7-5.
Selkävaivojen takia väliin jääneen Madridin Masters-turnauksen jälkeen Federer eteni toukokuussa Rooman Masters-turnauksessa kolmannelle kierrokselle, jossa tuli kuitenkin tappio itävaltalaiselle Dominic Thiemille suoraan kahdessa erässä luvuin 6-7(2), 4-6. Myöhemmin Federer ilmoitti jäävänsä selkävaivojen vuoksi pois Ranskan avoimesta tennisturnauksesta. Näin häneltä jäi Grand Slam-turnaus väliin ensi kertaa sitten vuoden 1999.


title: Roger Federer

text:
Ruohokenttäkauden Federer aloitti Stuttgartin ATP 250 -turnauksessa edeten välierään. Siinä hän kärsi kuitenkin taas tappion Dominic Thiemille, nyt kolmessa erässä numeroin 6-3, 6-7(7), 4-6. Federer oli toisessa erässä noussut tilanteesta 0-5 tilanteeseen 5-5 ja katkaisupelissä hänellä oli ollut kaksi ottelupalloa.
Seuraavalla viikolla Hallen ATP 500 -tennisturnauksen välierässä Federer kärsi tappion nuorelle saksalaiselle Alexander Zvereville luvuin 6-7(4), 7-5, 3-6.
Kesä–heinäkuussa pelatussa Wimbledonin tennisturnauksessa Roger Federer eteni neljännesfinaaliin nousemalla kroaatti Marin Ciliciä vastaan erissä 0-2 tappioasemasta 3-2 voittoon. Cilicillä oli ollut jo kolme ottelupalloakin. Semifinaalissa vastustaja oli Milos Raonic, jolle Federer kärsi tappion viisieräisessä kamppailussa luvuin 3–6, 7–6 (3), 6–4, 5–7, 3–6.


title: Roger Federer

text: Federer ilmoitti 26. heinäkuuta, vain noin viikkoa ennen, ettei pysty osallistumaan Rion olympialaisiin, eikä myöskään enää koko loppukauden muihinkaan kilpailuihin polvivammansa vuoksi.


title: Roger Federer

text:
Federer voitti Australian avoimet kukistamalla loppuottelussa Rafael Nadalin erin 3-2 (6-4, 3-6, 6-1, 3-6, 6-3) ja hänellä on jo 18 grand slam -turnausvoittoa. Edellinen oli vuodelta 2012.
Vaatimattomasti sujuneen Dubain turnauksen jälkeen Federer raivasi tiensä Indian Wells Masters -turnauksessa loppuotteluun kukistamalla matkalla muiden muassa Rafael Nadalin 6-2, 6-3. Loppuottelussa vastassa oli maanmies Stan Wawrinka, jonka Federer nujersi luvuin 6-4, 7-5. Näin Federer sai viidennen mestaruutensa tässä turnauksessa ollen myös vanhin pelaaja, joka on voittanut Masters-turnauksen. Maalis-huhtikuun vaihteessa pelatussa Miamin Masters -turnauksessa Federer eteni tiukkojen kamppailujen jälkeen taas loppuotteluun ja jälleen kerran vastassa oli Rafael Nadal. Nyt voitto tuli Federerille selkein luvuin 6-3, 6-4.


title: Roger Federer

text: Massakenttäkauden Federer jätti tänä vuonna kokonaan väliin.


title: Roger Federer

text:
Ruohokenttäkauden Federer aloitti kesäkuussa Stuttgartin ATP 250 -turnauksessa, mutta kärsi tappion heti ensimmäisessä ottelussaan Tommy Haasille. Seuraavalla viikolla Hallen ATP 500 -tennisturnauksessa Federer eteni jälleen kerran loppuotteluun saakka. Vastassa oli nuori saksalainen Alexander Zverev, jonka Federer kukisti ylivoimaisin numeroin 6-1, 6-3. Ottelu kesti vain 53 minuuttia. Tämä oli Federerille jo yhdeksäs mestaruus Hallessa.
Heinäkuun alkupuoliskolla pelatussa Wimbledonin tennisturnauksessa Roger Federer eteni neljännesfinaaliin, jossa kukisti Milos Raonicin suoraan kolmessa erässä numeroin 6-4, 6-2, 7-6.
Semifinaalissa vastassa oli Tomas Berdych, jonka Federer voitti kolmessa tiukassa erässä luvuin 7-6, 7-6, 6-4.
Finaalivastustaja oli kroaatti Marin Cilic. Roger Federer otti historiallisen kahdeksannen Wimbledon-mestaruutensa voittamalla ottelun jälleen suoraan kolmessa erässä 6–3, 6–1 ja 6–4. Näin Federer oli voittanut häviämättä erääkään koko turnauksessa.


title: Roger Federer

text:
Elokuun alkupuolella Montrealin Masters-turnauksessa Federer eteni loppuotteluun, mutta kärsi siinä hieman yllättäen tappion Alexander Zvereville lukujen ollessa 3-6, 4-6.
Elo-syyskuussa pelatuissa Yhdysvaltain avoimissa Federer eteni välillä tiukkojenkin ottelujen jälkeen neljännesfinaaliin, jossa vastustajaksi tuli argentiinalainen Juan Martin del Potro. Federer joutui lopulta tunnustamaan hänet paremmakseen numeroin 5-7, 6-3, 6-7(8), 4-6.
Lokakuussa Shanghain Masters-turnauksessa Federer kohtasi välierässä taas Juan Martin del Potron ja nyt tuli voitto kolmessa erässä numeroin 3–6, 6–3, 6–3. Loppuottelussa vastassa oli tuttuakin tutumpi Rafael Nadal, jonka Federer kukisti selkeästi suoraan kahdessa erässä 6–4, 6–3.
Lokakuun lopulla Baselissa pelatussa Swiss Indoors -turnauksen loppuottelussa Federer kohtasi jälleen Juan Martin del Potron, jonka onnistui nytkin lyömään kolmessa erässä luvuin 6-7(5), 6-4, 6-3. Näin Federer voitti tämän turnauksen jo kahdeksannen kerran saavuttaen samalla kaikkiaan 95:nnen ATP-turnausvoittonsa.
ATP-kauden finaaliturnauksessa marraskuun puolivälissä Lontoossa Federer eteni tappioitta semifinaaliin. Siellä hän kuitenkin kärsi yllätysappion belgialaiselle David Goffinille kolmieräisessä ottelussa numeroin 6–2, 3–6 ja 4–6.
Vuosi alkoi Federerillä edellisvuoden tapaan voitolla Australian avoimissa, tällä kertaa päihittämällä finaalissa Marin Čilićin viisieräisessä ottelussa luvuin 6–2, 6–7, 6–3, 3–6, 6–1. Roger Federerille tämä oli jo 20. Grand Slam -mestaruus.
Helmikuun puolivälissä Rotterdamin ATP-500 -turnauksen puolivälierässä Federer voitti isäntämaan Robin Haasen ja varmisti samalla nousunsa tenniksen miesten maailmanlistan ykköseksi historian vanhimpana miespelaajana. Loppuottelussa kaatui bulgaari Grigor Dimitrov selvin luvuin 6–2, 6–2. Turnausvoitto oli Federerin 97. ATP-mestaruus.
Maaliskuun puolivälissä pelatussa Indian Wells Masters -turnauksessa Federer eteni loppuotteluun kukistamalla nuoren kroaatin Borna Coricin tiukassa kolmieräisessä ottelussa luvuin 5–7, 6–4, 6–4. Loppuottelussa oli vastassa Juan Martín del Potro ja vaikka Federerillä oli omassa syötössään kolmannessa erässä tilanteessa 5–4 jo kolme ottelupalloa, argentiinalainen vei ottelun lopuksi nimiinsä numeroin 6–4, 6–7, 7–6 . Maaliskuun lopulla pelatussa Miamin Masters -turnauksessa Federer koki yllätystappion heti ensimmäisessä ottelussaan nuorelle australialaiselle Thanasi Kokkinakisille numeroilla 6–3, 3–6, 6–7. Häviö merkitsi Federerille myös ATP-listan ykköspaikan menetystä.


title: Roger Federer

text:
Jätettyään massakauden jälleen kokonaan väliin Federer palasi nurmikentille Stuttgartin ATP-250 -turnauksessa. Federer eteni loppuotteluun ja kukisti siinä Milos Raonicin suoraan kahdessa erässä lukemilla 6–4, 7–6. Samalla Federer nousi jälleen miesten tenniksen maailmanlistan ykköseksi.
Seuraavalla viikolla Hallen ATP 500 -tennisturnauksessa Federer eteni jälleen kerran loppuotteluun. Siellä hän kuitenkin kärsi yllätystappion kroaatti Borna Coricille kolmessa erässä 6–7, 6–3, 2–6.
Heinäkuun alkupuoliskolla pelatussa Wimbledonin tennisturnauksessa Roger Federer eteni erätappioitta neljännesfinaaliin, jossa kohtasi etelä-afrikkalaisen Kevin Andersonin. Federer johti ottelua jo erin 2–0 ja hänellä ehti olla kolmannessa erässä ottelupallokin, mutta lopuksi Anderson kuitenkin vei voiton kamppailussa erin 3–2, pelinumerojen ollessa hänelle 2–6, 6–7, 7–5, 6–4, 13–11. Ottelu kesti yli neljä tuntia.
Elokuun puolivälissä Cincinnatin Masters-turnauksessa Federer eteni jälleen kerran loppuotteluun, mutta hävisi sen selvin luvuin 4–6, 4–6 vanhalle kilpakumppanilleen Novak Đokovićille.
Elo-syyskuussa pelatuissa Yhdysvaltain avoimissa Federer eteni neljännelle kierrokselle, jossa vastaan asettui australialainen John Millman. Paljon helppoja virheitä tehnyt Federer joutui yllättäen tunnustamaan Millmanin paremmakseen luvuilla 6–3, 5–7, 6–7, 6–7.
Lokakuussa Shanghain Masters-turnauksessa Federer kohtasi välierässä Borna Coricin, joka otti yllättäen selvän voiton suoraan kahdessa erässä 6–4, 6–4. Lokakuun lopulla Baselissa pelatussa Swiss Indoors ATP-500 -turnauksen loppuottelussa Federer kohtasi romanialaisen Marius Copilin, jonka kukisti suoraan kahdessa erässä luvuin 7-6(5), 6-4 saavuttaen näin 99:nnen ATP-turnausvoittonsa. Seuraavalla viikolla Pariisin Masters-turnauksen välierässä Federer kävi tiukan kamppailun Novak Đokovićin kanssa, mutta joutui tunnustamaan tämän lopulta paremmakseen numeroiden ollessa 6-7(6), 7-5, 6-7(3).ATP-kauden finaaliturnauksessa marraskuun puolivälissä Lontoossa Federer eteni aina semifinaaliin. Siellä tuli kuitenkin yllätystappio nuorelle saksalaiselle Alexander Zvereville suoraan kahdessa erässä 5-7, 6-7(5). Näin jäi Federeriltä vielä 100:s ATP-voitto saavuttamatta.


title: Roger Federer

text: Federer syntyi Binningenissä, Basel-Landschaftin kantonissa, Sveitsissä. Hänen isänsä on Robert Federer ja äitinsä Lynette Federer. Hänen vanhempansa tapasivat, kun Robert oli työmatkalla Etelä-Afrikassa. Hänen äitinsä on syntynyt ja kasvanut Kempton Parkissa, Gautengissa, Etelä-Afrikassa. Hänen vanhempi sisarensa, Diana on kirjanpitäjä ja asuu Baselissa. Nykyään Federer asuu Sveitsin Bottmingenissa.


title: Roger Federer

text: Federer puhuu saksaa, ranskaa ja englantia.


title: Roger Federer

text: Vapaa-aikanaan hän harrastaa korttipelejä, pöytätennistä ja muuta urheilua. Hänen pitkäaikainen tyttöystävänsä jo vuodesta 2000, Miroslava ”Mirka” Vavrinec, on toiminut myös hänen managerinaan. Heidät vihittiin Baselissa 11. huhtikuuta 2009.


title: Roger Federer

text:
Roger ja Mirka Federer saivat Charlene Riva Federer ja Myla Rose -nimiset kaksostyttäret 23. heinäkuuta 2009. Perhe kasvoi 6. toukokuuta 2014 kaksospojilla. Heidän nimensä ovat Leo ja Lenny.
Hän toimii UNICEFin hyvän tahdon lähettiläänä, joka auttaa Etelä-Afrikan vähäosaisia lapsia. Hän on ensimmäinen tennispelaaja, jolle kyseinen arvonimi on suotu.


title: Puoluejohtaja

text: Puoluejohtaja on se henkilö, joka sekä muodollisesti että tosiasiallisesti johtaa poliittista puoluetta. Useimmiten puoluehallituksen puheenjohtajaa kutsutaan puolueen puheenjohtajaksi, ja tällöin lähinnä tämä on puoluejohtaja. Tosiasiallista johtajaa, joka ei ole muodollinen puoluejohtaja, kutsutaan harmaaksi eminenssiksi. Keulakuvaksi puolestaan kutsutaan muodollista johtajaa, joka ei tosiasiallisesti ole merkittävin johtaja puolueessaan.


title: Puoluejohtaja

text: On tapauksia, joissa kollegiaalisen elimen puheenjohtaja on keulakuvan roolissa tai ei ollenkaan tarkoitettu toimimaan puolueen johtajana. Esimerkiksi kommunistisissa puolueissa ympäri maailmaa lähinnä pääsihteeri on mielletty puolueen johtajaksi. Joissakin puolueissa kollegiaalisten johtoelinten puheenjohtajuus on jaettu useammalle henkilölle.


title: Puoluejohtaja

text: Mikäli puolue on mukana maan hallituksessa, sen puoluejohtaja on monesti myös ministerinä.


title: Puoluejohtaja

text: Suomessa puolueiden puoluejohtajina pidetään puolueiden hallitusten puheenjohtajia.


title: Puoluejohtaja

text: Viimeaikaisen käytännön mukaan Suomessa suurimman eduskuntapuolueen puheenjohtaja on pääministeri, joskaan tämä ei ole mitenkään väistämätöntä. Aiemmin oli monia hallituksia, joissa johtavan puolueen merkittävä vanhempi vaikuttaja oli pääministerinä ja puolueen puheenjohtaja tavallisena ministerinä tai ilman ministeripaikkaa. Myös monissa hallituksissa pääministeri oli jostain pienemmästä hallituspuolueesta, jolloin suurin puolue piti hallussaan muita avainpaikkoja.


title: Puoluejohtaja

text: Oikeusministeriön puoluerekisteriin merkittyjen puolueiden puheenjohtajat olivat elokuussa 2017:


title: Makedonian konflikti

text: Makedonian konfliktiksi kutsutaan vuoden 2001 aikana tapahtuneita aseellisia yhteenottoja Makedoniassa. Konflikti on osa Jugoslavian hajoamissotia, vaikka se puhkesi vuosia Makedonian itsenäistymisen jälkeen, vasta Kosovon sodan jälkimainigeissa. Konflikti albaanitaistelijoiden ja Makedonian hallituksen välillä maan pohjois- ja länsiosissa päättyi NATO:n rauhanturvaajien väliintuloon. Kapinalliset saivat tukea NATO:n hallitseman Kosovon albaaneilta ja Kosovon ja Serbian välisen demilitarisoidun alueen sisseiltä. Taistelut keskittyivät toiseksi suurimman kaupungin, Tetovon ympäristöön. NATO-joukot pysyivät maassa 18 kuukautta. Makedonia lupasi samalla antaa albaanivähemmistölle enemmän poliittisia ja kulttuurisia oikeuksia.


title: Makedonian konflikti

text:
Makedoniassa toimii NLA- National Liberation Army (Albaniaksi: "Ushtria Çlirimtare Kombëtare" -UÇK), tunnetaan myös nimellä Makedonian UÇK, jota ei pidä sekoittaa Kosovon UÇK:hon.
NLA perustettiin vuoden 1999 syksyllä, perustajana oli Ali Ahmeti, KLA:n johtajan serkku. On ilmeistä, että NLA ja KLA sekä UCPMB toimivat yhteistyössä, vaikkei tätä ole tunnustettu. Monet NLA:n jäsenistä lienevät olleet mukana KLA:ssa.
NLA toimi pitkään maan alla, kunnes aloitti toimintansa 2000–2001. NLA hyökkäsi maaliskuussa 2001 Tetovon läheisille kukkuloille halliten liikennettä Tetovosta Kosovoon.


title: Makedonian konflikti

text: NLA:n väitettiin ajavan Suur-Albania-hanketta, jossa Albaniaan liitettäisiin esimerkiksi Kosovo ja Makedonian albaanialueet. Oman ilmoituksensa mukaan NLA taisteli vain Makedonian albaanialueiden suuremman itsemääräämisvapauden puolesta.


title: Makedonian konflikti

text:
NLA aloitti tulitauon heinäkuussa 2000, kun Makedonian hallituksen kanssa oli tehty Ohridin sopimus.
Elokuussa NATO aloitti 3 500 miehen voimin hankkeen "Välttämätön sadonkorjuu", jolla se pyrki keräämään NLA:lta aseet.


title: Renault F1

text: Renault Sport Formula One Team on ranskalainen Formula 1 -talli.


title: Renault F1

text: Renault kilpaili sarjassa aluksi kausilla – ja uudelleen kausilla –. Vuonna 2011 Group Lotus toimi tallin nimisponsorina ja talli kilpaili nimellä Lotus Renault GP. Vuoden 2011 jälkeen Renault luopui omasta tallistaan ja Lotus F1 jatkoi tallin toimintaa vuodet 2012–2015. Vuonna 2016 Renault palasi omana tallina jälleen F1:een ostettuaan Lotus -tallin.


title: Renault F1

text: Williamsin ja Benettonin moottoritoimittajana Renault saavutti kuusi valmistajien mestaruutta (–) sekä viisi kuljettajien mestaruutta (1992– ja –1997). Lisäksi Red Bull Racing voitti Renault’n moottoreilla neljä kuljettajien ja valmistajien mestaruutta kausilla (–).


title: Renault F1

text: Renault toi mukanaan ensimmäisen turboahdetun moottorin F1:een vuonna 1977 ja saavutti vuonna 1979 ensimmäisen voiton turbomoottorisella autolla. Talli ei kuitenkaan voittanut ainuttakaan maailmanmestaruutta turboaikakaudella.


title: Renault F1

text: Kausi oli Renault-tallin ensimmäinen kausi Formula 1 -sarjassa. Talli tuli sarjaan tavoitteenaan voittaa maailmanmestaruus täysin ranskalaisella kokoonpanolla (kuljettaja, moottori, auto, renkaat, öljyt). RS01-auton ainoaksi kuljettajaksi pestattiin ranskalainen Jean-Pierre Jabouille. Rengastoimittajaksi valittiin Michelin ja rahoituksen sekä öljyt talli sai Elfiltä.


title: Renault F1

text: Formula 1 -sarjan historian ensimmäinen turbomoottorilla varustettu auto, Renault RS01, esiteltiin 10. toukokuuta 1977 Pariisissa. Moottori oli 1,5-litrainen Renault Gordini EF1 V6. Ensimmäisen kerran auto nähtiin kilpailussa Britannian GP:ssä heinäkuussa. Auto kärsi ylikuumenemisongelmista ja hitaasta kaasun reagoinnista sekä kaiken moottoritehon hyödyntäminen oli vaikeaa. Luotettavuusongelmien ja ulkonäön takia autoa nimitettiin keltaiseksi teekupiksi (yellow teapot).


title: Renault F1

text: Hollannin GP:ssä Jabouille ajoi aika-ajoissa jo kymmenenteen lähtöruutuun, mutta kilpailussa maaliin pääsy jäi haaveeksi. Kauden toiseksi viimeisessä kilpailussa, Kanadan GP:ssä, Jabouille karsiutui kilpailusta. Tämän jälkeen Renault ei enää osallistunut kauden päättäneeseen Japanin GP:hin.


title: Renault F1

text: Kaudella talli jatkoi samalla edelliskauden kokoonpanolla. RS01-auton ainoana kuljettajana jatkoi Jean-Pierre Jabouille. Renault keskittyi F1-projektiin sen voitettua ensimmäisen Le Mansin 24 tunnin ajon.


title: Renault F1

text: Kauden aikana auton nopeus alkoi parantua, mistä osoituksena olivat Jabouillen aika-ajosijoitukset kymmenen parhaan joukossa. Itävallan- ja Italian GP:ssä hän oli jo kolmanneksi nopein. Ensimmäisen kerran RS01-auto selvisi maaliin saakka kymmenenneksi Monacon GP:ssä. Espanjan GP:ssä Jabouille oli maalissa 13. Seitsemän perättäisen keskeytyksen jälkeen Yhdysvaltain GP:ssä Watkins Glenin radalla Jabouille ajoi maaliin neljäntenä ja saavutti tallille sen historian ensimmäisen pistesijoituksen. Kauden päättäneessä Kanadan GP:ssä Jabouille oli vielä 12.


title: Renault F1

text: Valmistajien MM-sarjassa talli sijoittui 12:nneksi kolmella pisteellä.


title: Renault F1

text: Kaudeksi talli lähti MM-sarjaan kahden kuljettajan voimin. Jean-Pierre Jabouille sai rinnalleen ranskalaisen René Arnoux'n. Kauden alussa käytössä oli vielä RS01-auto ja Michelinin renkaat.


title: Renault F1

text: Kauden kolmannessa kilpailussa Etelä-Afrikan GP:ssä Jabouille saavutti Renault'n historian ensimmäisen paalupaikan. Kilpailussa kumpikaan autoista ei kuitenkaan jaksanut maaliin saakka.


title: Renault F1

text: Monacon GP:hin talli sai käyttöönsä uuden auton, malliltaan RS10. Seuraavaksi ajetussa tallin kotikilpailussa, Ranskan GP:ssä, talli saavutti historian ensimmäisen voiton, kun Jabouille ajoi paalupaikalta voittoon. Arnoux täydensi tallin menestystä sijoittumalla kolmanneksi lähdettyään kilpailuun toisesta lähtöruudusta. Hän myös ajoi kilpailun nopeimman kierroksen. Britannian GP:ssä Arnoux ajoi toistamiseen peräkkäin palkintokorokkeelle sijoittumalla kilpailussa toiseksi. Jabouille starttasi Saksan GP:hin paalupaikalta, mutta joutui keskeyttämään Arnoux’n tavoin jo kilpailun alkuvaiheessa. Itävallan GP:ssä Arnoux oli aika-ajojen nopein ja ajoi kilpailun nopeimman kierroksen, mutta lopputuloksissa hän joutui tyytymään kuudenteen sijaan. Jabouille jatkoi tallin paalupaikkaputken neljän kilpailun mittaiseksi Italian GP:ssä. Moottoririkko kilpailun lopussa kuitenkin päätti hänen matkantekonsa. Kauden päätöskilpailussa, Yhdysvaltain GP:ssä, Arnoux ajoi seitsemännestä lähtöruudusta toiseksi.


title: Renault F1

text: Renault saavutti kauden aikana yhteensä 26 pistettä. Valmistajien MM-sarjassa se sijoittui kuudenneksi.


title: Renault F1

text: Kauteen talli lähti kuljettajinaan tutut Jean-Pierre Jabouille ja René Arnoux. Auto kantoi mallinimeä RE20 ja renkaat toimitti Michelin.


title: Renault F1

text: Kauden toiseen kilpailuun, Brasilian GP:hin, Jabouille starttasi paalupaikalta. Kilpailussa hän joutui kuitenkin keskeyttämään, mutta Arnoux puolestaan onnistui saavuttamaan nopeimman kierroksen ja uransa ensimmäisen voiton. Seuraavaksi ajetussa Etelä-Afrikan GP:ssä merkkipaalut jakaantuivat samalla tavalla Renault-kuljettajien kesken, kun Jabouille lähti paalulta ja Arnoux voitti kilpailun sekä ajoi nopeimman kierroksen. Kilpailun jälkeen talli nousi valmistajien MM-sarjassa ensimmäiseksi ja Arnoux siirtyi kuljettajien MM-sarjan kärkeen ensimmäistä kertaa.


title: Renault F1

text: Belgian GP:ssä Arnoux ajoi pisteille neljänneksi. Tallin ja kuljettajien kotikilpailussa Ranskan GP:ssä Arnoux suoriutui maaliin viidentenä. Viiden peräkkäisen keskeytyksen jälkeen Jabouille pääsi viimein juhlimaan kauden ensimmäistä voittoaan Itävallan GP:ssä. Arnoux lähti kilpailuun paalupaikalta ja ajoi kilpailun nopeimman kierroksen, mutta selviytyi maaliin vasta yhdeksäntenä. Hollannin GP:ssä Arnoux ajoi paalupaikalta toiseksi ja ajoi kilpailun nopeimman kierroksen. Italian GP:hin tallin autot starttasivat kolmatta kertaa peräkkäin eturivistä, kun Arnoux oli ensimmäisessä ja Jabouille toisessa lähtöruudussa. Kilpailussa Arnoux jäi vasta kymmenenneksi ja Jabouille joutui keskeyttämään. Kanadan GP:ssä sattuneessa ulosajossa Jabouille loukkasi jalkansa ja tämän seurauksena joutui päättämään Formula 1 -uransa.


title: Renault F1

text: Valmistajien MM-sarjassa Renault sijoittui neljänneksi 38 pisteellä ja oli paras Michelinin renkaita käyttänyt talli.


title: Renault F1

text: Kauteen talli lähti uuden kuljettajan voimin, kun René Arnoux'n kuljettajapariksi palkattiin ranskalainen Alain Prost, josta tuli myöhemmin urallaan nelinkertainen maailmanmestari. Kauden viidessä ensimmäisessä kilpailussa tallilla oli käytössään edelliskauden auton päivitetty versio, RE20B. Rengastoimittajana oli Michelin.


title: Renault F1

text: Tallin molemmat kuljettajat avasivat kauden pistetilinsä kolmannessa kilpailussa, Argentiinan GP:ssä, kun Prost ajoi toisesta lähtöruudusta kolmanneksi ja Arnoux oli viides. Monacon GP:ssä talli sai käyttöönsä uuden RE30-auton, mutta kilpailussa molemmat kuljettajat joutuivat keskeyttämään.


title: Renault F1

text: Talli onnistui jälleen kotikilpailussaan Ranskan GP:ssä, kun Prost ajoi uransa ensimmäiseen voittoon ja Arnoux oli neljäs lähdettyään paalupaikalta. Prost saavutti myös kilpailun nopeimman kierroksen. Seuraavaksi ajetussa Britannian GP:ssä Arnoux oli aika-ajoissa nopein ja Prost toinen. Kilpailussa Arnoux saavutti nopeimman kierroksen ja oli lähellä voittoa, mutta hän joutui keskeyttämään kärkipaikalta neljä kierrosta ennen maalia. Saksan GP:hin Prost starttasi vuorostaan paalupaikalta ja Arnoux hänen rinnaltaan toisesta lähtöruudusta. Lopputuloksissa Prost oli toinen ja Arnoux 13. Itävallan GP:ssä Arnoux ajoi paalupaikalta toiseksi ja Prost keskeytti lähdettyään toisesta ruudusta. Hollannin GP:ssä talli valtasi eturivin lähtöruudut jo neljännen kerran peräkkäin, kun Prost oli paalulla ja Arnoux toinen. Prost onnistui kilpailussa palauttamaan tallin voittokantaan ottamalla kauden toisen voittonsa. Italian GP:hin Arnoux starttasi paalupaikalta, mutta Prost nousi kolmannesta lähtöruudusta kärkeen jo ensimmäisellä kierroksella ja piti sijoituksensa ruutulipulle saakka. Kauden päättäneessä Las Vegasin GP:ssä Prost ajoi toiseksi.


title: Renault F1

text: Valmistajien MM-sarjassa Renault sijoittui parhaana ranskalaistallina kolmanneksi. Pisteitä Prost ja Arnoux saavuttivat kauden aikana yhteensä 54.


title: Renault F1

text: Kaudella talli kilpaili viimeistä kertaa kahden ranskalaiskuljettajan voimin, kun RE30B-autolla ajoivat Alain Prost ja René Arnoux. Michelin jatkoi rengastoimittajana.


title: Renault F1

text: Kausi alkoi mainiosti, kun Prost voitti avauskilpailun, Etelä-Afrikan GP:n, ja paalupaikalta startannut Arnoux oli kolmas. Prost saavutti myös kilpailun nopeimman kierroksen. Prost jatkoi voittokulkuaan seuraavaksi ajetussa Brasilian GP:ssä, jossa hän saavutti myös paalupaikan ja nopeimman kierroksen. San Marinon GP:ssä Arnoux saavutti tallin historian 20. paalupaikan ja Prost starttasi hänen rinnaltaan toisesta lähtöruudusta, mutta kilpailussa molemmat joutuivat keskeyttämään teknisten ongelmien takia. Prost lähti paalupaikalta ja Arnoux toisesta lähtöruudusta Belgian GP:hin, mutta kilpailussa molemmat keskeyttivät jälleen. Monacon GP:ssä oli Arnoux'n vuoro startata paalupaikalta, mutta edellisten kilpailuiden tapaan hän keskeytti. Keskeytyksen seurauksena Prost siirtyi kärkeen, mutta hänkin joutui keskeyttämään vain kolme kierrosta ennen maalia. Itä-Yhdysvaltain GP:ssä Prost saavutti aika-ajoissa paalupaikan, mutta keskeytti jälleen kilpailussa. Arnoux lähti paalupaikalta ja Prost toisesta eturivin lähtöruudusta Hollannin GP:hin, mutta molemmat kuljettajat keskeyttivät kilpailussa ja samalla tallin pisteetön jakso kasvoi seitsemän kilpailun mittaiseksi.


title: Renault F1

text: Prost palasi pistekantaan Britannian GP:ssä sijoittumalla kuudenneksi. Arnoux katkaisi yhdeksän kilpailun mittaisen pisteettömän putkensa ajamalla Ranskan GP:ssä paalupaikalta voittoon. Menestystä tallin kotikilpailussa täydensi Prost toisella sijallaan, joka samalla takasi tallin ensimmäisen kaksoisvoiton. Saksan GP:ssä Arnoux sijoittui toiseksi lähdettyään kilpailuun kolmannesta ruudusta. Dijonin radalla Ranskassa ajetussa Sveitsin GP:ssä Prost starttasi paalupaikalta ja saavutti kilpailun nopeimman kierroksen, mutta joutui lopputuloksissa tyytymään toiseen sijaan Keke Rosbergin ohitettua hänet. Italian GP:ssä Arnoux saavutti tallin kauden neljännen ja viimeisen voiton sekä nopeimman kierroksen. Prost ajoi vielä kauden päättäneessä Las Vegasin GP:ssä paalupaikalta neljänneksi.


title: Renault F1

text: Kauden aikana erot kärkitallien välillä olivat tasaiset, mutta Renault'lla oli nopein auto. Tallin heikkoudeksi muodostui kuitenkin jälleen luotettavuusongelmat. Prost ja Arnoux johtivat lähes puolet kauden kilpailukilometreistä, mutta mestaruuden vei Ferrari Renault'n jäädessä kolmanneksi. Pisteitä talli saavutti 62.


title: Renault F1

text: Kaudeksi Prost sai uudeksi tallikaverikseen yhdysvaltalaisen Eddie Cheeverin, kun René Arnoux siirtyi Ferrarille. Cheever oli tallin ensimmäinen ei-ranskalainen kuljettaja. Kauden alussa käytössä oli RE30C-auto ja Michelinin renkaat.


title: Renault F1

text: Tulokset alkoivat parantua, kun talli sai Länsi-Yhdysvaltain GP:ssä käyttöönsä uuden hiilikuiturunkoisen RE40-auton. Sitä seuranneessa Ranskan GP:ssä Prost ajoikin paalupaikalta voittoon ja saavutti myös kilpailun nopeimman kierroksen. Cheever täydensi tallin menestystä sijoittumalla palkintokorokkeelle kolmanneksi. San Marinon GP:ssä Prost sijoittui toiseksi ja takasi ranskalaiskuljettajien kolmoisvoiton. Prost starttasi paalupaikalta Monacon GP:hin, mutta kilpailussa hän taipui kolmanneksi. Belgian GP:ssä Prost venytti palkintokorokeputkensa neljän kilpailun mittaiseksi ajamalla paalupaikalta voittoon. Cheever nousi kilpailussa kahdeksannesta ruudusta kolmanneksi. Kandan GP:ssä oli Cheeverin vuoro vastata tallin parhaasta tuloksesta, kun sijoittui kilpailussa toiseksi Prostin jäädessä viidenneksi.


title: Renault F1

text: Britannian GP:ssä Prost saavutti kauden kolmannen voittonsa. Hän ajoi myös nopeimman kierroksen kilpailussa. Saksan GP:ssä Prostin oli tyytyminen neljänteen sijaan, mutta seuraavaksi ajetussa Itävallan GP:ssä hän voitti ja ajoi kilpailun nopeimman kierroksen. Cheever oli lopputuloksissa neljäs. Italian GP:ssä Cheever oli kolmannen kerran kauden aikana kolmas. Euroopan GP:ssä Prost oli toinen ja hän lähti kauden päätöskilpailuun, Etelä-Afrikan GP:hin, MM-pistejohdossa. Prost joutui kuitenkin keskeyttämään kilpailun ja Nelson Piquet varmisti mestaruuden itselleen kahden pisteen erolla sijoittumalla kolmanneksi. Epäonnistuneen loppukauden takia katkeria lausuntoja tallista antanut Prost sai lopulta potkut.


title: Renault F1

text: Valmistajien MM-sarjassa Renault sijoittui toiseksi 79 pisteellä. Mestaruuden voittanut Ferrari jäi kymmenen pisteen päähän.


title: Renault F1

text: Kaudella tallissa aloitti kaksi uutta kuljettajaa; ranskalainen Patrick Tambay ja brittiläinen Derek Warwick. RE50-autossa oli uusi Renault-Gordini EF4 -turbomoottori sekä Michelinin renkaat.


title: Renault F1

text: Tambay avasi pistetilinsä heti kauden avanneessa Brasilian GP:ssä sijoittumalla viidenneksi. Warwick ajoi palkintokorokkeelle kolmanneksi seuraavaksi ajetussa Etelä-Afrikan GP:ssä. Tambay saavutti kilpailun nopeimman kierroksen, mutta joutui keskeyttämään polttoaineen loputtua. Belgian GP:ssä Warwick jatkoi hyviä otteitaan sijoittumalla toiseksi, kun Tambay oli vasta seitsemäs. San Marinon GP:ssä Warwick piti aika-ajoissa hankkimansa neljännen sijan maaliin saakka. Tambay onnistui saavuttamaan paalupaikan kotikilpailussaan Ranskan GP:ssä, mutta kilpailussa hän jäi toiseksi Niki Laudan taakse. Monacon GP:ssä Tambay mursi jalkansa ajettuaan tallikaveri Warwickin perään sateen kastelemalla liukkaalla radalla. Tambay kuitenkin palasi kilpailemaan jo Itä-Yhdysvaltain GP:ssä. Warwick katkaisi viiden kilpailun mittaisen keskeytysputkensa Britannian GP:ssä sijoittumalla toiseksi. Saksan GP:ssä tallin molemmat autot selvisivät pisteille, kun Warwick oli kolmas ja Tambay viides. Hollannin GP:ssä Tambay ajoi viimeistä kertaa kauden aikana pisteille sijoittumalla kuudenneksi. Kauden päätöskilpailussa, Portugalin GP:ssä, Philippe Streiff teki F1-debyyttinsä ajamalla tallin kolmatta autoa, mutta hän joutui Warwickin tavoin keskeyttämään. Tambay sijoittui juuri pisteiden ulkopuolelle seitsemänneksi.


title: Renault F1

text: Renault sijoittui valmistajien MM-sarjassa viidenneksi 34 pisteen turvin. Voittoihin talli ei enää kauden aikana yltänyt ja etu turbomoottorin kehityksessä oli jo hävitty. Pistepottikin oli reilusti edelliskausia pienempi.


title: Renault F1

text: Kausi jäi tallin viimeiseksi F1:ssä, ennen paluuta 2000-luvulla. Kuljettajaparina jatkoivat Patrick Tambay ja Dereck Warwick. RE60-autossa oli Renault EF4B -turbomoottori ja Goodyearin renkaat. Tallista oli lähtenyt edelliskauden jälkeen pääsuunnittelija Michel Tétu ja tallipäällikkö Gérard Larrousse.


title: Renault F1

text: Tambay aloitti kauden edelliskauden tapaan ajamalla viidenneksi Brasilian GP:ssä. Portugalin GP:ssä hän ajoi palkintokorokkeelle kolmanneksi ja toisti sijoituksensa seuraavaksi ajetussa San Marinon GP:ssä. Warwick avasi kauden pistetilinsä selviytymällä viidentenä maaliin Monacon GP:ssä. Tallin kotikilpailussa Ranskan GP:ssä Tambay sai käyttöönsä RE60-auton kehitysversion ja oli lopputuloksissa kuudes Warwickin ollessa seitsemäs. Britannian GP:ssä Warwick ajoi toistamiseen kauden aikana viidenneksi ja saavutti näin kaksi MM-pistettä. François Hesnault ajoi Saksan GP:ssä tallin kolmatta autoa, johon oli kiinnitetty ns. onboard-kamera ensimmäistä kertaa F1-historiassa. Kaikki Renault'n kuljettajat joutuivat kuitenkin keskeyttämään kilpailun. Warwick ajoi kaudella viimeistä kertaa pisteille Belgian GP:ssä sijoittumalla lopputuloksissa kuudenneksi.


title: Renault F1

text: Valmistajien MM-sarjassa Renault’n oli tyytyminen seitsemänteen sijaan. Pisteitä talli saavutti kauden aikana vain 16, kun samaa moottoria käyttänyt Lotus saalisti 71 pistettä. Tallina Renault vetäytyi sarjasta, mutta jäi vielä moottorintoimittajaksi.


title: Renault F1

text: Ranskalainen autonvalmistaja Renault teki paluun Formula 1 -sarjaan omana tallina kaudella ostamalla Benetton-tallin. Kuljettajiksi valittiin italialainen Jarno Trulli ja brittiläinen Jenson Button. R202-autossa oli Michelinin renkaat.


title: Renault F1

text: Talli lähti kauteen tavoitteenaan sarjan neljänneksi parhaan tallin asema. Tallin johdon mukaan voitto ei kuitenkaan ollut vielä tavoitteena.


title: Renault F1

text: Kauden avauspisteet saavutti Button Malesian GP:sta sijoittumalla neljänneksi. Brasilian GP:ssä hän oli myös neljäs ja kolmannen perättäisen pistesijoituksen Jenson ajoi San Marinon GP:ssä olemalla viides. Trulli avasi oman pistesaldonsa vasta kauden seitsemännessä kilpailussa, Monacon GP:ssä, jossa hän ajoi neljänneksi. Kanadan GP:sta hän saavutti kuudennen sijan. Euroopan GP:ssä Button jatkoi tallin pistesijaputken kolmen kilpailun mittaiseksi ajamalla viidenneksi. Tallin kotikilpailussa Ranskan GP:ssä Button saavutti viimeisen pistesijan olemalla kuudes. Kolmen pisteettömän kilpailun jälkeen koitti onnistuminen Italian GP:ssä, kun Trulli ajoi maalilinjan yli neljäntenä ja Button oli viides. Tämä jäi myös tallin kauden parhaaksi suoritukseksi. Yhdysvaltain GP:sta Trulli saavutti viidennen sijan ja kauden päättäneessä Japanin GP:ssä Button oli vielä kuudes.


title: Renault F1

text: Valmistajien MM-sarjassa talli saavutti hakemansa neljännen sijan. Pisteitä Trulli ja Button keräsivät yhteensä 23.


title: Renault F1

text: Kauteen talli lähti kuljettajinaan Jarno Trulli ja testikuljettajana edelliskaudella toiminut Fernando Alonso. Auto kantoi nimeä R23 ja siinä oli Michelinin renkaat. Tallin päätavoitteena kaudella oli kaventaa eroa kärkitalleihin ja parantaa edelliskauden suorituksia.


title: Renault F1

text: Molemmat kuljettajat avasivat pistetilinsä heti kauden avauskilpailussa Australian GP:ssä, kun Trulli ajoi viidenneksi ja Alonso oli seitsemäs. Malesian GP:n aika-ajoissa talli valtasi kärkisijat, kun Alonso otti paalupaikan ja Trulli toisen lähtöruudun. Paalupaikka oli tallille ensimmäinen 19 vuoteen, kun viimeksi Renault-auto oli ollut aika-ajoissa nopein Ranskan GP:ssä 1984. Kilpailussa Alonso jäi kolmanneksi ja Trulli viidenneksi. Brasilian GP:ssä Alonso ajoi toistamiseen peräkkäin palkintokorokkeelle ollen kolmas. Trulli saavutti viimeisen pistesijan ollen kahdeksas. San Marinon GP:ssä Alonso ajoi kuudenneksi, mutta nousi takaisin palkintokorokkeelle ajamalla maaliin toisena kotikilpailussaan Espanjan GP:ssä. Itävallan GP:ssä Trulli onnistui pitämään yllä tallin pistesijaputken ottamalla kahdeksannen sijan. Monacon GP:hin talli lähti kovin odotuksin, mutta joutui tyytymään Alonson viidenteen ja Trullin kuudenteen sijaan. Kanadan GP:ssä Alonso kykeni ajamaan neljänneksi ja saavutti kilpailun nopeimman kierroksen. Euroopan GP:hin talli sai käyttöönsä E-version RS23-moottoristaan, johon oli lisätty tehoja. Alonso oli kilpailun lopputuloksissa neljäs ja venytti tallin pistesijaputken yhdeksän kilpailun mittaiseksi.


title: Renault F1

text: Britannian GP:hin talli toi B-kehitysversion R23-autostaan, jolla Trulli ajoi kilpailussa kuudenneksi. Seuraavaksi ajetussa Saksan GP:ssä Alonso oli neljäs ja Trulli nousi ensimmäistä kertaa kauden aikana palkintokorokkeelle ollen kolmas. Unkarin GP:ssä tallin suoritus oli vieläkin parempi, kun Alonso voitti kilpailun startattuaan paalupaikalta ja Trulli oli seitsemäs. Voitto oli tallille ensimmäinen 20 vuoteen, kun edellinen voitto oli Itävallan GP:sta 1983. Alonsosta tuli samalla nuorin F1-osakilpailun voittanut kuljettaja. Palkintosijoille talli ei loppukauden kolmessa viimeisessä kilpailussa enää kyennyt. Italian GP:ssä Alonso oli kahdeksas, Yhdysvaltain GP:ssä Trulli ajoi neljänneksi ja kauden päättäneessä Japanin GP:ssä hän oli viides.


title: Renault F1

text: Kauden päätteeksi talli sijoittui valmistajien MM-sarjassa edelliskauden tapaan neljänneksi, mutta pisteitä tuli nyt 88. Ero kärkitalleihin oli kuitenkin yli 50 pistettä. Hyvää pistesaldoa tosin avusti uusi pistejärjestelmä, kun pisteitä jaettiin kahdeksalle parhaalle kuuden parhaan sijaan. Entisellä pistejärjestelmällä pisteitä olisi nimittäin tullut 51.


title: Renault F1

text: Kaudella tallin kuljettajina jatkoivat Jarno Trulli ja Fernando Alonso. R24-autossa oli Michelinin renkaat. Tallin tavoitteena oli kauden aikana nousta kärkikolmikkoon. Talli sai myös uudeksi sponsorikseen espanjalaisen tietoliikenneyhtiö Telefónican.


title: Renault F1

text: Alonso sijoittui heti palkintokorokkeelle kauden avanneessa Australian GP:ssä, kun hän oli kolmas. Trulli saavutti kilpailussa seitsemännen sijan. Malesian GP:ssä Alonso oli puolestaan seitsemäs Trullin ollessa viides. Bahrainin GP:ssä Trulli ajoi maalilinjan yli neljäntenä ja Alonso oli nyt kuudes. San Marinon GP:hin talli oli tehnyt muutoksia R24-auton moottoriin ja runkoon, joiden toivottiin kaventavan eroa kärkitalli Ferrariin. Kilpailussa Alonso jäi kuitenkin neljänneksi ja Trulli oli hänen jälkeensä viides. Espanjan GP:ssä tallin otteet parantuivat, kun Trulli saavutti kauden ensimmäisen palkintosijoituksensa ajamalla kolmanneksi ja Alonso oli kotiradallaan neljäs. Monacon GP:ssä Trulli onnistui täydellisesti, kun hän voitti kilpailun startattuaan paalupaikalta. Neljännestä ruudusta lähtenyt Alonso joutui keskeyttämään kilpailun ensimmäistä kertaa kauden aikana. Euroopan GP:sta talli saavutti jälleen kaksi pistesijoitusta, kun Trulli ajoi neljänneksi ja Alonso oli viides. Kanadan GP:ssä katkesi tallin 13 kilpailun mittainen pistesijaputki, kun molemmat kuljettajat keskeyttivät. Yhdysvaltain GP:ssä Trulli sijoittui neljänneksi, kun taas Alonso joutui keskeyttämään toistamiseen peräkkäin.


title: Renault F1

text: Alonso saavutti kauden ensimmäisen paalupaikkansa Ranskan GP:n aika-ajoissa, mutta kilpailussa hän joutui taipumaan toiseksi. Trulli nousi viidennestä lähtöruudusta neljänneksi. Saksan GP:ssä Alonso ajoi palkintokorokkeelle kolmanneksi. 11:nneksi sijoittunut Trulli ilmoitti kilpailun yhteydessä jättävänsä Renault'n kauden päätteeksi. Alonso jatkoi hyvää virettään ajamalla myös kolmanneksi Unkarin GP:ssä. Belgian GP:n aika-ajoissa Trulli oli nopein, mutta kilpailussa hän hyytyi yhdeksänneksi. Kiinan GP:hin talli sai uudeksi kuljettajakseen vuoden maailmanmestarin Jacques Villeneuven, kun Trulli lopetti yhteistyön tallin kanssa. Villeneuve oli pitänyt koko aiemman kauden ajan välivuotta sarjasta, eikä pärjännyt odotetusti. Alonso sijoittui kilpailussa neljänneksi Villeneuven jäädessä sijalle 11. Japanin GP:ssä Alonso oli viides ja kauden päätöskilpailussa, Brasilian GP:ssä, hän ajoi neljänneksi. Villeneuve oli kahdessa viimeisessä kilpailussa vasta kymmenes ja sai tallin johdon katumaan hänen palkkaamistaan. Hänen sopimustaan ei jatkettu enää seuraavalle kaudelle.


title: Renault F1

text: Talli sijoittui kauden päätteeksi valmistajien MM-sarjassa kolmanneksi 105 pisteellä. Toisen sijan kamppailun voitti BAR-talli 14 pisteen erolla.


title: Renault F1

text: Kauteen talli lähti kamppaillakseen mestaruudesta. R25-autolla kilpailuissa ajoivat Fernando Alonso ja Giancarlo Fisichella. Renkaat toimitti Michelin.


title: Renault F1

text: Kausi alkoi tallin osalta mainiosti, kun paalupaikalta Australian GP:hin startannut Fisichella voitti debyyttikilpailunsa Renault'lla. Alonso nousi 13. lähtöruudusta kolmanneksi ja saavutti myös kilpailun nopeimman kierroksen. Malesian GP:ssä Alonso voitti kilpailun lähdettyään paalupaikalta, Fisichella joutui keskeyttämään kilpailun kolaroinnin seurauksena. Kauden kolmanteen kilpailuun, Bahrainin GP:hin, talli lähti jo selvänä ennakkosuosikkina. Alonso onnistuikin saavuttamaan paalupaikan aika-ajoissa ja voitti myös kilpailun. San Marinon GP:ssä Alonso kasvatti voittoputkensa kolmen kilpailun mittaiseksi, kun Fisichella taas keskeytti kolmannen kerran peräkkäin. Espanjan GP:ssä Alonso nousi kilpailussa kolmannesta lähtöruudusta toiseksi ja Fisichella ajoi viidenneksi saavuttaen samalla kilpailun nopeimman kierroksen. Monacon GP:ssä talli ei yltänyt huippumenestykseen, kun Alonso putosi neljänneksi startattuaan toisesta lähtöruudusta ja Fisichella oli 12:s. Euroopan GP:ssä Alonso nousi kuudennesta lähtöruudusta voittajaksi ja saavutti myös nopeimman kierroksen, Fisichella ajoi kuudenneksi. Kanadan GP:ssä molemmat kuljettajat joutuivat keskeyttämään. Ranskan GP:ssä tallin autoja koristi kiinalaisen taruston Feeniks-linnun kuvat. Kuvion tarkoituksena on ilmaista voimaa, nopeutta ja johtajuutta. Alonso ajoi kilpailussa paalupaikalta voittoon, Fisichellan jäädessä jälleen kuudenneksi.


title: Renault F1

text: Alonso starttasi paalupaikalta myös Britannian GP:hin, mutta joutui kilpailussa taipumaan McLarenin Juan Pablo Montoyalle. Fisichella onnistui puolestaan nousemaan seitsemännestä lähtöruudusta neljänneksi. Hän oli myös neljäs seuraavaksi ajetussa Saksan GP:ssä. Alonso nousi kuitenkin kilpailun voittajaksi. Turkin GP:ssä Alonso ajoi toiseksi ja Fisichella oli jälleen neljäs. Italian GP:ssä tallin molemmat kuljettajat ylsivät palkintokorokkeelle, kun Alonso oli toinen ja Fisichella kolmas. Alonso ajoi kolmannen kerran peräkkäin toiseksi Belgian GP:ssä. Brasilian GP:ssä Alonso ajoi kolmanneksi startattuaan paalupaikalta. Samalla hän varmisti uransa ensimmäisen kuljettajien maailmanmestaruuden. Fisichella jäi kilpailussa viidenneksi. Japanin GP:ssä Fisichella oli lähellä voittoa, mutta taipui viimeisellä kierroksella nopeammalle Kimi Räikköselle ja jäi toiseksi. Alonso nousi kilpailussa 16. lähtöruudusta kolmanneksi. Alonso voitti kauden viimeisen kilpailun, Kiinan GP:n, ja Fisichella oli neljäs. Samalla talli varmisti historian ensimmäisen valmistajien mestaruuden omalla tallilla. Edellinen Renault'n moottoreilla saavutettu mestaruus oli kaudelta 1997, kun Jacques Villeneuve voitti kuljettajien mestaruuden ja Williams-Renault valmistajien tittelin.


title: Renault F1

text: Talli voitti valmistajien MM-sarjan yhdeksän pisteen erolla toiseksi tulleeseen McLareniin. Pisteitä Renault saavutti 191.


title: Renault F1

text: Talli lähti kauteen hallitsevana maailmanmestarina tavoitteenaan taistella mestaruuksien uusimisesta. R26-auton kuljettajina jatkoivat Fernando Alonso viimeistä kauttaan Renault'lla ja Giancarlo Fisichella. Michelin jatkoi vielä rengastoimittajana.


title: Renault F1

text: Alonso avasi kauden voittamalla Bahrainin GP:n. Malesian GP:ssä Fisichella saavutti kauden avauspisteensä voittamalla kilpailun startattuaan paalupaikalta. Alonso varmisti toiseksi ajettuaan tallin ensimmäisen kaksoisvoiton 24 vuoteen. Edellinen tallin kaksoisvoitto oli saavutettu kaudella 1982. Fernando saavutti myös kilpailun nopeimman kierroksen. Australian GP:n Alonso voitti kolmannesta lähtöruudusta, kun Fisichella jäi viidenneksi startattuaan toisesta ruudusta. San Marinon GP:ssä Alonso ajoi palkintokorokkeelle toiseksi saavuttaen samalla kilpailun nopeimman kierroksen. Fisichella jäi viimeiselle pistesijalle oltuaan kahdeksas. Euroopan GP:hin Alonso starttasi paalupaikalta, mutta joutui kilpailussa antautumaan Ferrari-kuljettaja Michael Schumacherille ja jäi toiseksi. Fisichella ajoi kilpailussa kuudenneksi. Alonso palasi voittajaksi kotikilpailussaan Espanjan GP:ssä startattuaan paalupaikalta. Fisichella täydensi tallin menestystä kolmannella sijallaan. Monacon GP:hin Alonso lähti paalupaikalta ja piti sijoituksensa kilpailun loppuun asti. Fisichella saavutti kolme MM-pistettä sijoittuen kuudenneksi. Britannian GP:ssä talli teki F1-historiansa 200. GP-startin. Alonso saavuttikin merkkikilpailussa paalupaikan, voiton sekä nopeimman kierroksen ja Fisichella oli neljäs. Alonso jatkoi voittokulkuaan Kanadan GP:ssä ottamalla paalupaikalta startattuaan neljännen peräkkäisen voittonsa. Fisichella sijoittui toistamiseen peräkkäin neljänneksi.


title: Renault F1

text: Yhdysvaltain GP:ssä Fisichella vastasi pitkästä aikaa tallin paremmasta suorituksesta ajamalla palkintokorokkeelle kolmanneksi. Alonso sijoittui lopputuloksissa viidenneksi. Ranskan GP:ssä Alonso palasi palkintokorokkeelle sijoittumalla kilpailussa toiseksi. Fisichella jäi kuudennelle sijalle. Saksan GP:ssä talli jäi palkintosijojen ulkopuolelle, kun Alonso oli viides ja Fisichella kuudes. Sateisessa Unkarin GP:ssä tallin molemmat kuljettajat keskeyttivät ja samalla katkesi tallin 18 kilpailun mittainen pistesijaputki. Alonso palautti tallin palkintosijoille Turkin GP:ssä sijoittumalla toiseksi, kun taas Fisichella jäi jälleen kuudenneksi. Italian GP:ssä Fisichella ajoi neljänneksi. Alonso joutui keskeyttämään kilpailun moottoririkon seurauksena. Kiinan GP:hin Alonso starttasi paalupaikalta, mutta joutui jälleen tyytymään lopputuloksissa toiseen sijaan Michael Schumacherin voitettua. Fisichella ajoi myös palkintokorokkeelle ollen kolmas. Japanin GP:ssä Alonso nousi kuljettajien MM-sarjassa kymmenen pistettä toisena olleen Schumacherin edelle voitettuaan kilpailun. Fisichella oli kilpailussa jälleen kolmas. Brasilian GP:ssä Alonso varmisti toisella sijallaan toisen peräkkäisen kuljettajien mestaruutensa. Fisichella ajoi kuudenneksi.


title: Renault F1

text: Renault voitti toistamiseen peräkkäin myös valmistajien MM-sarjan 206 pisteellä. Toiseksi jäänyt Ferrari saavutti 201 pistettä.


title: Renault F1

text: Kaudeksi talli palkkasi Giancarlo Fisichellan rinnalle toiseksi kuljettajaksi suomalaisen Heikki Kovalaisen. R27-autossa oli nyt Bridgestonen renkaat, kun Michelin vetäytyi toisen rengastoimittajan asemasta. Auton väritys myös muuttui uuden pääsponsorin, hollantilaisen ING-pankin mukaisesti. Tallin vuoden budjetti oli sarjan kuudenneksi suurin, 240,54 miljoonaa euroa. Renault sponsoroi tallia sadalla miljoonalla ja ING-pankki 41,54 miljoonalla eurolla.


title: Renault F1

text: Kauden avauskilpailussa Australian GP:ssä Fisichella ajoi viidenneksi ja Kovalainen jäi kymmenenneksi. Tässä vaiheessa oli jo selvää, että talli ei tulisi taistelemaan mestaruudesta kauden aikana. Syytä heikentyneeseen suoritukseen pidettiin siirtymisessä Bridgestonen renkaisiin, kun talli ei saanut autoaan hyvään tasapainoon uusilla renkailla. Toinen syy oli Alonson lähteminen tallista, sillä edellisellä kaudella hän oli selvästi tallin ykköskuljettaja. Malesian GP:ssä tallin molemmat kuljettajat onnistuivat ajamaan pisteille, kun Fisichella oli kuudes ja Kovalainen saavutti uransa ensimmäisen MM-pisteen ollen kahdeksas. Fisichella ajoi puolestaan viimeiselle pistesijalle Bahrainin GP:ssä. Espanjan GP:ssä Kovalainen päihitti tallikaverinsa ajamalla seitsemänneksi, Fisichellan jäädessä yhdeksänneksi. Monacon GP:ssä Fisichella ylsi kauden parhaimpaan suoritukseensa sijoittumalla neljänneksi. Kovalaisen vaikea kilpailu päättyi 13. sijalle. Kanadan GP:ssä Kovalainen todisti ajotaitojaan nousemalla kilpailussa viimeisestä lähtöruudusta neljänneksi. Fisichella hylättiin kilpailussa hänen ajettua varikolta ulos punaisten valojen palaessa. Toisessa Pohjois-Amerikan kilpailussa, Yhdysvaltain GP:ssä, Kovalainen jatkoi hyviä otteitaan selviytymällä kilpailussa maaliin viidentenä. Ranskan GP:ssä Fisichella ajoi pisteille kuudenneksi, kun Kovalainen jäi sijalle 15. Syy Kovalaisen heikkoon sijoitukseen oli Jarno Trullin törmääminen hänen autoonsa kilpailun alussa. Britannian GP:ssä tallin kuljettajat ylsivät viimeisille pistesijoille, kun Kovalainen oli seitsemäs ja Fisichella kahdeksas.


title: Renault F1

text: Euroopan GP:ssä Kovalaisen vauhti riitti kahdeksanteen sijaan ja samoin kävi myös Unkarin GP:ssä. Turkin GP:ssä Kovalainen ajoi maaliin kuudentena ja saavutti kolme MM-pistettä. Italian GP:ssä hän ajoi seitsemänneksi. Belgian GP:sta Kovalainen saavutti jälleen yhden pisteen ollen lopputuloksissa kahdeksas. Talli saavutti kauden parhaan tuloksensa sateisella radalla ajetusta Japanin GP:sta, kun Kovalainen nousi ensimmäistä kertaa urallaan palkintokorokkeelle toisena ja Fisichella oli viides. Kiinan GP:ssä tallin molemmat kuljettajat jäivät pistesijojen ulkopuolelle, kun Kovalainen oli yhdeksäs ja Fisichella yhdestoista. Kauden päättäneessä Brasilian GP:ssä molemmat kuljettajat keskeyttivät. Keskeytys oli Kovalaiselle uran ensimmäinen.


title: Renault F1

text: Talli sijoittui kauden päätteeksi valmistajien MM-sarjassa kolmanneksi 51 pisteellä. Ilman McLarenin pisteiden hylkäystä talli olisi ollut neljäs.


title: Renault F1

text: Fernando Alonso teki paluun tallin kuljettajaksi kaudeksi riitaannuttuaan edelliskaudella McLarenin ja silloisen tallikaverinsa Lewis Hamiltonin kanssa. Toista R28-autoa palkattiin ajamaan testikuljettajana tallissa työskennellyt Nelson Piquet Jr.. Aiemman kauden kuljettajat Heikki Kovalainen ja Giancarlo Fisichella vaihtoivat talleja, Kovalainen siirtyi McLarenille Alonson tilalle ja Fisichella aloitti uuden Force India -tallin kuljettajana.


title: Renault F1

text: Kauden aikana auton luotettavuus oli ongelma, mutta kuljettajat onnistuivat saavuttamaan hyviä tuloksia. Ensimmäinen palkintopallisijoitus tuli Saksan GP:ssä, jossa Piquet sijoittui toiseksi. Fernando Alonso palautti tallin voittajaksi Singaporen GP:ssä, jossa hän teki varikkokäyntinsä juuri ennen turva-auton tulemista radalle Piquet'n kolarin takia. Seuraavassa kilpailussa Alonso nousi jälleen voittoon neljänneltä sijalta. Kauden päättäneessä Brasilian GP:ssä Alonso oli toinen. Talli sijoittui valmistajien MM-pisteissä neljänneksi 80 pisteellä.


title: Renault F1

text: Kaudelle otettiin käyttöön muun muassa uudet aerodynamiikkasäädöt ja sallittiin KERS-järjestelmät. Myös Renault otti käyttöön oman KERS-järjestelmänsä heti kauden alussa, mutta luopui pian sen käytöstä. Fernando Alonso pääsi pisteille (5.) kauden avauksessa, mutta alkukausi ei täyttänyt tallin uuteen autoon kohdistuneita odotuksia. Tallin toisena kuljettajana jatkanut Nelson Piquet Jr. menetti paikkansa kymmenennen osakilpailun jälkeen. Hänen kauden parhaaksi sijoituksekseen jäi kymmenes sija Bahrainissa. Piquet'n korvasi Euroopan GP:sta lähtien aiemmin tallin testikuljettajana toiminut Romain Grosjean. Unkarin GP:ssä Alonso taisteli kärkisijoista, mutta joutui keskeyttämään autonsa oikean eturenkaan irrottua radalla pian varikkokäynnin jälkeen. Talli määrättiin yhden kisan pituiseen kilpailukieltoon, koska se päästi Alonson radalle vaikka tiesi renkaan kiinnittämisen epäonnistuneen. Myöhemmin vetoomustuomioistuin lievensi kilpailukiellon 50 000 dollarin sakoksi.


title: Renault F1

text:
Renault joutui vaikeuksiin kauden puolivälin jälkeen, kun FIA ilmoitti tutkivansa kauden Singaporen GP:ssä nähtyä Piquet'n ulosajoa tahallisena. Tapauksen seurauksena Fernando Alonso oli noussut kilpailun voittajaksi. Syntyi Renault-skandaali. Tahallisen kolarin ilmiantajaksi epäiltiin alusta alkaen potkut saanutta Nelson Piquet'a. Piquet kertoi FIA:lle tahallisesta kolarista ja ilmoitti managerinaan toimineen tallipäällikkö Briatoren kohdelleen häntä julmasti.
Nk. Renault-skandaali paisui lopulta niin, että 16. syyskuuta 2009 tallipäällikkö Flavio Briatore ja insinööriosaston johtaja Pat Symonds lähtivät tallista. Tämän jälkeen tallin johto ilmoitti, ettei se aio kiistää FIA:n sille esittämiä syytteitä. 21. syyskuuta 2009 talli joutui vastaamaan rikkeistään FIA:n kokoukseen. FIA ilmoitti Renault'n rikkoneen sääntöpykälää 151c, joka kieltää kaiken vilpillisen toiminnan moottoriurheilussa. Talli kuitenkin välttyi kilpailukiellolta, koska sen katsottiin toimineen yhteistyökykyisesti FIA:n kanssa. Talli sai kuitenkin ehdollisen kilpailukiellon, joka astuisi voimaan, jos se kahden vuoden sisällä rikkoisi samaa sääntöä jälleen. Myöhemmin Renault menetti pääsponsorinsa INGin, ennen Singaporen GP:tä.


title: Renault F1

text: Kauden 2009 jälkeen Renault myi 75% osakkeistaan sveitsiläiselle sijoitusyhtiölle Genii Capitalille. Renault jatkoi kuitenkin omana tallinaan ja moottoritoimittajana kaudella 2010. Alonson siirryttyä Ferrarille tallin kuljettajiksi valittiin Robert Kubica ja venäläinen Vitali Petrov. Tallin uudeksi pääjohtajaksi valittiin Éric Boullier joka korvasi Bob Bellin, joka siirtyi takaisin tekniseksi johtajaksi. Talli avasi pistetilinsä kauden toisessa kilpailussa jossa Kubica sijoittui riskitaktiikan ansiosta peräti toiseksi. Kubica ajoi tasaisesti pisteille kun Petrov onnistui avaamaan pistetilinsä seitsemännellä sijallaan Kiinan kilpailussa. Talli oli lopulta pisteissä 5.


title: Renault F1

text: Petrovin huonojen suoritusten myötä alkoivat puheet hänen mahdollisesta korvaamisestaan, huolimatta hänen tallille tuomista sponsorituista. Unkarin kilpailussa Petrov onnistui ajamaan viidenneksi, mutta heti seuraavassa kilpailussaan Belgiassa hän teki virheen aika-ajoissa osuen seinään ja starttasi 23. lähtöruudusta. Kilpailussa hän onnistui nousemaan yhdeksänneksi. Huhujen mukaan Kimi Räikkönen oli ehdolla Petrovin korvaajaksi kaudelle 2011. Räikkönen kuitenkin kiisti väitteet sanoen olevansa pettynyt Renault'n tapaan käyttää hänen nimeään. Kauden päättävässä Abu Dhabin kilpailussa sekä Kubica että Petrov sijoittuivat Alonson edelle ollen tärkeässä roolissa mestaruustaistelun kannalta. 5. marraskuuta Autosport-lehti ilmoitti Renault'n siirtyvän jatkossa vain moottorintoimittajaksi. Renault myi 25% osuutensa tallista Genii Capitalille. Group Lotus tuli pääsponsoriksi kaudelle 2011 ja tallin nimeksi tuli Lotus Renault GP. Samalla talli otti värityksekseen legendaarisen musta-kulta värityksen.


title: Renault F1

text: Lotus Renault GP oli eri talli kuin samaan aikaan F1-sarjassa kilpaillut Team Lotus.


title: Renault F1

text: Kaudella 2011 tallin päällikkö Éric Boullier ilmoitti tallin kilpailevan jatkossa brittiläisellä lisenssillä. Ennen kauden avauskilpailua tallin kuljettaja Robert Kubica loukkaantui vakavasti rallionnettomuudessa jonka seurauksena talli joutui etsimään hänelle korvaajan. 16. helmikuuta talli julkisti Nick Heidfeldin olevan Kubican korvaaja hänen toipumiseensa asti. Kausi lähti tallilta hyvin käyntiin kun Petrov onnistui ajamaan kolmanneksi Australian kilpailussa ja Heidfeld Malesian kilpailussa. Tämän jälkeen tallin suorituskyky romahti totaalisesti ja talli saavutti vain erinäisiä pistesijoja. Heidfeldin saatua potkut Unkarin GP:n jälkeen hänen tilallaan ajoi loppukauden Bruno Senna, joka onnistui ajamaan yhdeksänneksi Italian kilpailussa. Talli saavutti yhteensä 73 pistettä sijoittuen viidenneksi MM-sarjassa. Kaudella 2012 talli kilpailee jatkossa Lotus-nimellä voitettuaan Team Lotusta vastaan käymänsä oikeusjutun käyttää legendaarisen Lotus-tallin nimeä. Renault vetäytyi näin ollen omana tallinaan sarjasta.


title: Renault F1

text: Renault palasi F1-sarjaan vuonna 2016 kun se osti talousvaikeuksissa olleen Lotus-tallin.


title: Renault F1

text: Kaudella tallin kilpakuljettajina toimivat tanskalainen Kevin Magnussen ja brittiläinen tulokaskuljettaja Jolyon Palmer. Testi- ja varakuski on ranskalainen Esteban Ocon ja tiimiä johtaa Cyril Abiteboul. Auton nimi on RS16 ja sen päävärit ovat musta ja keltainen.


title: Renault F1

text: Renault teki paluun Formula 1 -sarjaan vuonna Williamsin moottorintoimittajana ja ensimmäisen voiton Williams-Renault'lla saavutti Thierry Boutsen jo kauden kuudennessa kilpailussa, Kanadan GP:ssä. Kauden aikana Williams sai pakettinsa toimimaan ja kaudella Williams voitti valmistajien mestaruuden sekä Nigel Mansell kuljettajien mestaruuden. Kaudella Williams voitti edelliskauden tapaan valmistajien mestaruuden selvästi ja tallin kuljettaja Alain Prost kruunattiin kuljettajien mestariksi. Vuonna Williams jäi ilman kuljettajien mestaruutta, mutta onnistui saavuttamaan valmistajien tittelin kolmannen kerran peräkkäin.


title: Renault F1

text: Kaudella Williamsin ohella myös Benetton-talli sai Renault’n moottorit. Benetton onnistuikin katkaisemaan Williamsin mestaruusputken voittamalla tallin historian ensimmäisen ja ainoan valmistajien mestaruuden. Michael Schumacher saavutti kaudella toisen kuljettajien mestaruutensa. Kaudella Williams palasi mestaruuskantaan Damon Hillin voittaessa kuljettajien mestaruuden. Williams saavutti tuplamestaruuden myös kaudella , kun Jacques Villeneuve voitti kuljettajien tittelin.


title: Renault F1

text: Kauden 1997 jälkeen Renault vetäytyä jälleen sarjasta voitettuaan kuusi valmistajien mestaruutta sekä viisi kuljettajien mestaruutta. Renault olikin 1990-luvun paras moottori ja sen valmisversiota myytiin talleille vielä muutamia vuosia vetäytymisen jälkeenkin. Benetton käytti moottorista nimeä Playlife ja Williams Mecachromea ja Supertec-nimeä. Myös BAR ja Arrows kilpailivat Supertecin moottoreilla.


title: Benefaktiivi

text: Benefaktiivi on sijamuoto, joka ilmaisee hyötyjää. Suomen kielessä ei ole benefaktiivia, vaan sen sijaan käytetään akkusatiivia tai erilaisia adpositiorakenteita (eduksi, hyödyksi, hyväksi). Esimerkkejä:Benefaktiivi on mm. baskissa ja ketšuassa.


title: Benefaktiivi

text: Baskissa benefaktiivin pääte on -entzat.


title: Benefaktiivi

text: Ketšuassa benefaktiivin pääte on -paq.


title: Amon Tobin

text: Amon Adonai Santos de Araújo Tobin (s. 7. helmikuuta 1972 Rio de Janeiro, Brasilia), joka tunnetaan paremmin ja lyhyemmin taiteilijanimellään Amon Tobin, on brasilialainen musiikintekijä, DJ ja tuottaja, jonka lähinnä drum and bass -genreen luettava elektroninen musiikki yhdistelee eri tyylejä samplatusta jazzista trip hopiin.


title: Amon Tobin

text: Amon Adonai Santos de Araujo Tobin syntyi Rio de Janeirossa, Brasiliassa. Tobin varttui Englannissa, missä hän kiinnostui musiikin eri tyyleistä, kuten jazzista ja hip hopista. Hän julkaisi neljä EP:tä sekä ensimmäisen albuminsa "Adventures in Foam" (1996) taiteilijanimellä "Cujo", kunnes teki sopimuksen Ninja Tune -levy-yhtiön kanssa saman vuoden lopulla, ja alkoi käyttää levytyksissään omaa nimeään. Ninja Tune -levy-yhtiön alla hän on julkaissut neljä arvostettua täyspitkää albumia, yhden live-albumin sekä soundtrackin Ubisoftin julkaisemalle -pelille.Amon Tobin esiintyi Joensuun Ilosaarirockissa 17. heinäkuuta 2005.


title: Sobibórin tuhoamisleiri

text: Sobibór oli natsi-Saksan tuhoamisleiri Puolassa lähellä samannimistä kylää. Sinne tuotiin juutalaisia, neuvostoliittolaisia sotavankeja ja luultavasti myös romaneja. Kaiken kaikkiaan Sobibórissa surmattiin ainakin 250 000 ihmistä, ehkä jopa paljon enemmän.


title: Sobibórin tuhoamisleiri

text: Sobibórissa aloitettiin vankien tappaminen kaasukammioissa toukokuussa 1942. Kaasukammioissa tapetut olivat enimmäkseen juutalaisia. Kaasuna käytettiin panssarivaunun moottorin pakokaasusta saatua hiilimonoksidia.


title: Sobibórin tuhoamisleiri

text: Sobibór oli toinen operaatio Reinhardin leireistä, jossa juutalaisten vankien onnistui nousta kapinaan. 14. lokakuuta 1943 leirin vastarintamiehet tappoivat 11 SS-miestä ja joukon ukrainalaissyntyisiä vartijoita. Noin puolet leirin 600 senhetkisestä vangista pääsi karkuun. Vangeista suurin osa saatiin kiinni, mutta noin 50 säilyi vapaina sodan loppuun.


title: Sobibórin tuhoamisleiri

text: SS:n päällikkö Heinrich Himmler käski kapinan jälkeen sulkea ja hävittää leirin ja istuttaa puita sen paikalle.


title: Nadine Gordimer

text: Nadine Gordimer (20. marraskuuta 1923 Springs, Gauteng, Etelä-Afrikan unioni – 13. heinäkuuta 2014 Johannesburg, Etelä-Afrikka) oli eteläafrikkalainen kirjailija, jolle myönnettiin Nobelin kirjallisuuspalkinto vuonna 1991 ja Booker-palkinto (kirjasta "The Conservationist") vuonna 1974.


title: Nadine Gordimer

text: Englantilaisen äidin ja latvianjuutalaisen isän lapsi kasvoi lähellä Johannesburgia Transvaalissa. Häntä ei kasvatettu juutalaiseksi, vaan hän kävi anglikaanista nunnien koulua silloin, kun voi – sydänvikansa takia hän oli paljon poissa koulusta, äitinsä kotiopetuksessa. Hän opiskeli myöhemmin vuoden Witwatersrandin yliopistossa mutta jätti opinnot kesken. Gordimer alkoi kirjoittaa yhdeksänvuotiaana ja julkaisi ensimmäisen esseensä paikallislehdessä 14-vuotiaana.


title: Nadine Gordimer

text: Gordimerin kirjat käsittelevät moraalisia ja psykologisia jännitteitä, joita rotujen väliset suhteet luovat hänen kotimaassaan Etelä-Afrikassa. Hän julkaisi 14 romaania, 18 novellikokoelmaa, yhden näytelmän, 11 esseekokoelmaa ja kolme tietokirjaa. Ensimmäinen novellikokoelma "Face to Face" ilmestyi vuonna 1949, ensimmäinen romaani "The Lying Days" vuonna 1953.


title: Nadine Gordimer

text: Gordimer vastusti apartheidia 1950-luvulta asti, mikä aiheutti aikoinaan Etelä-Afrikassa hänen kirjoilleen julkaisukieltoja. Mustien kansallisuusliikkeen noustessa Gordimer tunsi itsensä ulkopuoliseksi: valkoisista häntä erotti aatemaailma, mustat vieroksuivat häntä hänen ihonvärinsä takia. 1960- ja 1970-luvulla hän opetti useissa Yhdysvaltojen yliopistoissa.


title: Nadine Gordimer

text: Gordimer oli kansainvälisen kirjailijaliiton, Pen-klubin, varapuheenjohtaja.


title: Persian kieli

text: Persia (paikallinen nimitys farsi فارسی) on indoeurooppalainen kieli, jota puhutaan Iranissa, Tadžikistanissa, Afganistanissa ja Bahrainissa. Kieltä puhuu enemmän kuin 110 miljoonaa ihmistä. Persiaa kirjoitetaan arabialaisin kirjaimin. Kirjaimisto on mukautettu vastaamaan persian kielen fonologiaa, ja se eroaa arabiasta vähän samaan tapaan kuin pohjoismainen merkistö tavallisista latinalaisista aakkosista.


title: Persian kieli

text: Persia on arabian jälkeen muslimimaailman tärkein sivistyskieli, ja se on jättänyt jälkensä sekä turkkiin että Intian niemimaan alkuperäiskieliin. Sen kirjallinen historia ulottuu kauas islamia edeltäneelle ajalle, muinaiseen Persian valtakuntaan asti. Muinaisessa Persiassa puhuttiin useita eri iranilaiskieliä, kuten nykyisessä Iranissa, ja poliittisten muutosten myötä niistä nousi viralliseksi "persian kieleksi" milloin mikäkin. Esimerkiksi zarathustralaisten uskonnon pyhä kirja, Zend Avesta, on kirjoitettu avestan kielellä, joka kuuluu itäisiin iranilaiskieliin ja joka on siksi pikemminkin jaghnobin ja sogdin kuin nykyisen farsin kielen muinaismuoto.


title: Persian kieli

text: Nykypersian historian katsotaan alkavan noin vuodesta 900, jolloin persiaa alettiin kirjoittaa arabialaisilla kirjaimilla. Koska arabialainen aakkosto merkitsee vokaalit varsin epätarkasti, monien murteiden puhujat voivat käyttää samaa kirjakieltä. Persiaa kirjoitetaan kuitenkin myös heprealaisilla aakkosilla (ns. džidi eli juutalaispersia), ja Tadžikistanissa siirryttiin neuvostovallan aikana kyrillisiin kirjaimiin, jolloin myös luotiin paikallisiin murteisiin perustuva kirjakieli, tadžikki. Tämä sisältää runsaasti venäläistä laina-ainesta sekä uzbekkilaisia vaikutteita, koska suuri osa, mahdollisesti enemmistö, tadžikeista on perinteisesti osannut myös uzbekkia.


title: Persian kieli

text: Persiaa on mahdollista kirjoittaa myös latinalaisin kirjaimin. Tätä varten on kehitetty jo 1950-luvun alussa erityinen "UniPers"-oikeinkirjoitus, joka kuvaa kielen äänteet varsin hyvin. "UniPers"-oikeinkirjoitusta on käytetty monissa persian kielen oppikirjoissa ulkomaalaisille, mutta se ei ole onnistunut kehittymään yksinomaiseksi standardiksi. 1980-luvulta lähtien myös ulkomaille muuttaneiden iranilaisten keskuudessa on kehitelty oman kielen kirjoittamista latinalaisin kirjaimin.


title: Persian kieli

text: Persian kirjoittamisessa käytetty arabialainen kirjaimisto sisältää yhteensä 32 aakkosta eli 28 arabialaista kirjainta sekä seuraavat 4 lisämerkkiä, jotka kuvaavat klassisesta arabiasta puuttuvia äänteitä:


title: Persian kieli

text: Kaksi kirjainta ovat persiassa hieman erimuotoisia kuin niiden arabialaiset vastineet:


title: Persian kieli

text: Persian kielioppi on varsin säännöllinen, eikä siinä esiinny kieliopillista sukua. Sanajärjestys on SOV, ja adverbit tulevat ennen objektia. Tästä syystä kysymyssanatkin tulevat vasta objektin jälkeen, esimerkiksi kysyttäessä "kuinka voitte?": "haal-e-šomaa tšetour äst?" (puhekielessä sana "äst" 'on' lyhentyy tässä tapauksessa yleensä muotoon "e": "haal-e-šomaa tšetour e?") tarkoittaa sananmukaisesti "terveytenne/vointinne millä tavoin on?"


title: Persian kieli

text: Persiassa ei ole sijamuotoja. Akkusatiivisijan merkkinä käytetään partikkelia "raa", joka tulee objektia ilmaisevan sanan jäljessä. Tarkkaan ottaen sillä merkitään vain spesifisen kohteen akkusatiivi. Spesifisyys ei ole aivan sama asia kuin englannissa, ruotsissa, saksassa ja monissa muissa indoeurooppalaisissa kielissä esiintyvä määräisyys, koska spesifisyys liittyy pikemminkin siihen, kohdistuuko toiminta tiettyyn kohteeseen. Jos haluamme sanoa persiaksi "hän sulki oven", joudumme käyttämään partikkelia "raa" siinäkin tapauksessa, että ovea ei olisi ennalta mainittu (vaikka esimerkiksi englannissa käytettäisiinkin muotoa "he closed a door"), koska oven sulkeminen konkreettisesti kädellä tarttumalla määrittää kohteeksi spesifisen, tietyn oven eikä mitä tahansa ovea. Jos taas haluamme sanoa "hän etsi asunnon itselleen", "raa"-partikkeli ei ole välttämätön, koska tässä tapauksessa hänelle riitti minkä tahansa asunnon löytäminen.


title: Persian kieli

text: Ilmauksessa "haal-e-šomaa" "teidän terveytenne, vointinne" on persialle tyypillinen "ezafe" eli sidevokaali. Tämä sekä toimii genetiivin korvikkeena ("maašiin-e-Häsaan" 'Hasanin auto') että sitoo adjektiiviattribuutin pääsanaansa ("märd-e-piir" 'vanha mies'; "piir" 'vanha', "märd" 'mies'). Ezafea ei arabialaisissa aakkosissa ilmaista mitenkään, vaikka se on hyvin keskeinen persian kieliopin piirre.


title: Persian kieli

text: Persiassa on jonkin verran epäsäännöllisiä verbejä, mutta ainoat teemamuodot, jotka verbin muodostamiseen tarvitaan, ovat preesens- ja preteritivartalo. Preesensvartalo saadaan yleensä poistamalla verbin infinitiivin lopussa oleva "-tän" tai "-dän", preteritivartalo taas jättämällä pois ainoastaan "-än". Esimerkiksi "kärdän" 'tehdä' on epäsäännöllinen verbi, jonka preesensvartalo on "kon", ei "kär", kuten olisi säännöllisen verbin laita. Yksinkertaiset menneen ajan muodot muodostetaan liittämällä preteritivartaloon persoonapäätteet, esimerkiksi "kärdäm" 'tein', kun taas preesensvartaloon tulee lisätä myös etuliite "mii-", siis "miikonäm" 'teen'.


title: Persian kieli

text: Substantiivien monikko muodostetaan lisäämällä pääte "-haa" tai "-aan" (vokaalien jäljessä "-jaan"). Oletus on, että "-haa", "-aan" kuuluu yksinomaan ihmistä tarkoittaville sanoille, eikä sielläkään ole ehdottoman välttämätön, paitsi huolitellussa kielessä. (Molemmat päätteet ovat käytössä esimerkiksi puhuttelun "hyvät naiset ja herrat" persiankielisessä muodossa "xaanumhaa va aağaajaan"; "xaanum" 'rouva, neiti', "aağaa" 'herra').


title: Persian kieli

text: Arabialaiset substantiivit saavat kirjakielessä yleensä arabialaisen monikkomuodon. Erityisesti niin sanottu murrettu arabialaisperäinen monikko – "mänzel" 'talo', "mänaazel" 'talot' – aiheuttaa vaikeuksia jopa syntyperäiselle persian puhujalle. Puhekielessä sivistynytkin persialainen sanoisi luultavasti mieluummin "mänzelhaa". Tämä ei kuitenkaan koske kaikkia murrettuja monikkomuotoja: monet ovat lainautuneet puhekieleen ja saaneet siinä eri merkityksen. Tällöin niitä ei kuitenkaan välttämättä enää edes mielletä monikkomuodoiksi.


title: Persian kieli

text: Persiankielinen kirjallisuusperinne on ikivanha, mutta arabialaisilla kirjaimilla kirjoitetun nykypersian ensimmäisenä klassikkona pidetään 900–1000-luvuilla eläneen kansallisrunoilija Ferdousin vielä vanhempien lähteiden pohjalta laatimaa eeppistä runoelmaa "Šāhnāma" ("Kuningaskirja"). Kirja yhdistää muinaisen Persian kuninkaiden todellisen historian suureen määrään folkloreaineistoa ja tarustoa. Keskeinen, tarinat yhteen sitova hahmo on tarunomainen soturi ja sankari Rostam.


title: Persian kieli

text: Suomennoksenakin tunnettu Farīd-al-dīn ʿAṭṭārin (noin 1140–1230) "Mantiq at-tair" -runoelma on persiankielinen, mutta sen nimi on arabiaa ja tarkoittaa ”Lintujen matka”. Attar hyödynsi muinaispersialaisen mytologian "Sīmorğ"-lintua kirjoittaessaan allegorisen tarinan Jumalan etsinnästä: siinä joukko lintuja lähtee etsimään Sīmorğia (tässä pyhyyden ja jumaluuden vertauskuvana) ja kohtaa matkalla monia vastoinkäymisiä ja seikkailuja, ja useat linnut menehtyvät koettelemuksissa. Lopulta jäljellä on vain kolmekymmentä lintua – persiaksi "sī morğ" –, jotka huomaavat olevansa itse, yhdessä, Sīmorğ.


title: Persian kieli

text: Toinen tärkeä klassikkorunoilija on 1200-luvulla elänyt Muhammed Šemseddin Hāfiz (arabialaisperäinen nimi tarkoittaa 'suojelijaa' sekä 'Koraanin suojelijaa' eli sitä, joka on opetellut Koraanin ulkoa). Hāfiz kirjoitti "ghazaleja" eli runoja, joissa jokainen säepari päättyy samoihin sanoihin. Hāfizin runoissa esiintyy paljon sellaista aistillista ainesta, jota puhdasoppinen islamilainen näkökanta pitää rivona ja siveettömänä. Niillä on kuitenkin merkitystä myös islamin mystisen suuntauksen, suufilaisuuden, kannalta.


title: Persian kieli

text: Lännessä tunnetuin persialainen klassikkorunoilija on Omar Khaijam, joka eli 1000–1100-luvulla. Iranilaiset itse muistavat hänet paremmin tähtitieteilijänä kuin runoilijana. Omarin nimiin on pantu joukoittain nelisäkeisiä mietelmiä ("rubayat"), joita englantilainen runoilija Edward Fitzgerald käänsi ja julkaisi vuodesta 1859 alkaen. Sittemmin on kyseenalaistettu sekä Fitzgeraldin kyvykkyys kääntäjänä että Omarin tekijyys. Fitzgeraldin käännöstä pidetään nykyään pikemminkin itsenäisenä, Omarin teemoja toistavana ja Omarin mietelmien innoittamana runoteoksena kuin varsinaisena käännöksenä. Toisaalta ei voida olla varmoja siitä, kirjoittiko Omar ensimmäistäkään niistä mietelmistä, jotka hänen väitetään laatineen. Näyttää pikemminkin siltä, että tuntemattomien kirjoittajien runoilemat tai kansanperinteeseen kuuluvat nelisäkeet on laskettu Omarin kirjoittamiksi, jos niiden sisältö ja sanoma ovat vastanneet yleistä käsitystä Omarin luonteesta ja tyypillisistä teemoista.


title: Bob Geldof

text: Robert Frederick Xenon "Bob" Geldof (s. 5. lokakuuta 1951) on irlantilainen laulaja-lauluntekijä sekä poliittinen aktivisti. Hänet tunnetaan toiminnastaan Afrikan köyhien ja nälkää näkevien puolesta.


title: Bob Geldof

text: Geldof on The Boomtown Rats -yhtyeen laulusolisti. Hän esitti Alan Parkerin ohjaamassa elokuvassa "Pink Floyd – The Wall" (1982) päähenkilö Pinkiä.


title: Bob Geldof

text: Vuonna 1984 Gelfand kirjoitti ja sävelsi yhdessä Ultravox-yhtyeen Midge Uren kanssa kappaleen "Do They Know It's Christmas?". Laulusta tehtiin single, joka on yksi Englannin kaikkien aikojen myydyimpiä singlejulkaisuja. Levyn kaikki tuotot menivät hyväntekeväisyyteen.


title: Bob Geldof

text: Seuraavan vuoden kesäkuussa Geldof järjesti jättiläismäiset Live Aid -konsertit, jotka keräsivät huomattavia summia hyväntekeväisyyteen. Konserteissa esiintyivät kaikki 1980-luvun pop-musiikin suurimmat tähdet, muun muassa Queen, U2 ja David Bowie. Vuonna 2005 Geldof järjesti jälleen mittavan hyväntekeväisyyskonserttien sarjan, Live 8 -konsertit. Tällä kertaa tarkoituksena oli nostaa esiin Afrikkaa yhä vaivaavia ongelmia, kuten velkojen anteeksianto, AIDS ja kaupan rajoitukset.


title: Bob Geldof

text: Geldof on saanut hyväntekeväisyystyöstään useita palkintoja, ja kuningatar Elisabet II on myöntänyt hänelle ritarin arvon (KBE). Bob Geldof ei kuitenkaan ole brittiläiseen kansainyhteisöön kuuluvan maan kansalainen, joten hän ei voi käyttää arvonimeä "Sir" nimensä edessä vaikka (virheellinen) nimitys "Sir Bob Geldof" esiintyykin usein tiedotusvälineissä.


title: Bob Geldof

text: Marraskuussa 2017 Geldof palautti hänelle hänelle aiemmin myönnetyn Freedom of the City of Dublin -tunnustuspalkinnon protestiksi siitä, että sama palkinto on myönnetty myös Aung San Suu Kyille.


title: Bob Geldof

text: Geldof puhui Helsingissä 2. lokakuuta 2007 Helsingin Sanomien ja kehitysyhteistyöjärjestö Planin järjestämässä seminaarissa. Geldof sanoi, että köyhyys voidaan poistaa vain kaupan ja köyhien maiden talouden vahvistamisen avulla. Hän korosti demokratiaa ja tasa-arvoa, mutta huomautti että nälän torjunta on kohteelle niitäkin tärkeämpää. Hän myös kritisoi rikkaiden maiden maataloustukia ja maatalouden ylituotantoa.


title: Bob Geldof

text: Lisäksi Geldof on esiintynyt Porin Jazzeilla 17. heinäkuuta 2008.


title: Hon'inbō Shūsaku

text: Hon'inbō Shūsaku (, 6. kesäkuuta 1829–10. elokuuta 1862) oli japanilainen gon pelaaja, jota pidetään gon kultaisen kauden parhaana pelaajana.


title: Hon'inbō Shūsaku

text: Shūsaku, syntyessään nimeltään Kuwabara Torajirō (), lähti kotoaan 8-vuotiaana ja liittyi Japanin go-kulttuurin keskeisimpään instituutioon, Hon'inbō-koulukuntaan. Shūsaku sai go-ammattilaisen shodan-diplomin vuonna 1840 ja seuraavina vuosina hänen luokituksensa nousi tasaisesti.


title: Hon'inbō Shūsaku

text: Vuonna 1848 Shūsakusta tuli Hon'inbō-koulukunnan johtajan virallinen perillinen, jonka jälkeen hän edusti Hon'inbōta shōgunin linnapeleissä. Elämänsä aikana Shūsaku pelasi 19 linnapeliä. Hän voitti kaikki, mikä on ehdottomasti Japanin linnapelien historian (1626–1863) paras suoritus.


title: Hon'inbō Shūsaku

text: Edossa vuonna 1862 puhjennut kolera-epidemia tarttui joihinkin Hon'inbō-koulukunnan jäseniin. Tauti tarttui myös sairastuneita hoitaneeseen Shūsakuun. Tartunta johti hänen aikaiseen kuolemaansa jo 33 vuoden iässä.


title: Hon'inbō Shūsaku

text: Yksi gon historian kuuluisimmista peleistä pelattiin vuonna 1846, kun 17-vuotias Shūsaku (4 dan) kohtasi 50-vuotiaan Gennan Insekin (8 dan), Inoue-koulukunnan johtajan. Ensimmäisessä pelissä Shūsaku sai kaksi tasoituskiveä, mutta peli keskeytettiin, koska pelaajien välinen tasoero oli yliarvioitu. Toinen peli aloitettiin ilman tasoituskiviä; Shūsaku pelasi mustilla. Pelin alkuvaiheessa Gennan alkoi pelata aiemmin tuntematonta muunnelmaa taisha-jōsekista, joka sai Shūsakun tekemään virheen. Gennan pääsi johtoon ja pelin edetessä piti asemastaan kiinni. Tarina kertoo, että peliä seuranneet Gennanin oppilaat pitivät Gennanin voittoa selvänä, mutta muuan peliä seurannut lääkäri sanoi uskovansa Gennanin häviävän. Kun lääkäriltä tivattiin perustelua, hän totesi, ettei hän tiedä pelistä paljoa, mutta hän huomasi, kun keskipelissä erään Shūsakun siirron jälkeen Gennanin korvat välähtivät punaiseksi, joka oli merkki Gennanin täydellisestä yllättämisestä. Strategisesti loistava siirto muutti pelin tasapainoa ja lopulta Shūsaku voitti pelin kahdella pisteellä. Näin ”korvat punerruttava siirto” jäi gon historian kuuluisimmaksi yksittäiseksi siirroksi.